Socijalna preduzeća mogu biti različita po organizaciji i strukturi, ali sva imaju vrlo jasnu socijalnu i javnu svrhu - ostvareni profit reinvestiraju i neprofitna su, a koriste se preduzetništvom radi ostvarivanja svog socijalnog cilja. U okviru globalne prakse socijalnog preduzetništva postoji mnogo različitih shvatanja, iskustava i struja. Socijalna preduzeća mogu pružati socijalne usluge ugroženim kategorijama stanovništva ili usluge od javnog interesa. Često su socijalna preduzeća usmerena na radnu integraciju i inkluziju neke od ugroženih društvenih grupa, pri čemu ta preduzeća kombinuju poslovni pristup sa obavljanjem funkcije od šireg društvenog značaja. Time savremena socijalna preduzeća predstavljaju odgovor na društvene probleme na koje država nije odgovorila. Socijalna preduzeća, takođe mogu raditi u oblastima netradicionalnim za socijalnu ekonomiju kao što su npr. lokalni razvoj, kulturne usluge, zaštita životne sredine, reciklaža i ekološki menadžment. Trenutno, socijalna preduzeća na nivou Evropske Unije čine skoro 10% malih i srednjih preduzeća. U mnogim evropskim zemljama socijalna preduzeća zbog koristi koju ostvaruju i vrednosti koje stvaraju u društvu imaju određene fiskalne beneficije.\nSrbija još uvek nema adekvatnu zakonsku i podzakonsku regulativu za uspešno funkcionisanje socijalnih preduzeća, pri čemu i ne postoji dovoljan stepen znanja o potencijalima ovog sektora koji u Srbiji, pre svega, nije ni priznat kao sektor. Međutim, začeci socijalnog preduzetništva već se naziru u nekoliko zakona – prvenstveno u Zakonu o profesionalnoj rehabilitaciji i zapošljavanju osoba sa invaliditetom, kojim se, po prvi put, u našu legislativu uvodi termin “socijalno preduzeće”, kao i u nacrtu novog Zakona o socijalnoj zaštiti. I pored nepovoljnog pravnog i društveno-ekonomskog okvira, socijalno preduzetništvo u Srbiji trenutno postoji u formi pojedinačnih inicijativa kojima se problemi nezaposlenosti i socijalne izopštenosti rešavaju u pojedinačnim slučajevima. Imajući u vidu društveno-ekonomske uslove u zemlji, otvaraju se mogućnosti za nove forme podrške u svim oblastima sistema socijalne zaštite u Srbiji. Tržište rada još je nedovoljno razvijeno i previše slabo da preuzme ulogu ključnog činioca socijalne integracije.\nPRIMERI SOCIJALNIH PREDUZEĆA U SRBIJI\nPrimer socijalnog preduzeća u Srbiji je udruženje za podršku osobama ometenim u razvoju "Naša kuća". Udruženje postoji već sedam godina, a osnovano na inicijativu roditelja, u želji da mlade osobe sa urođenim problemima za koje ne snose nikakvu krivicu, ne ostanu celoga života pasivni članovi društva, prepušteni isključivo brizi najuže okoline i socijalnih ustanova države. Svojim aktivnostima su, kao jedan od neophodnih servisa podrške, osnovali Dnevni boravak kao inovativan program podrške osobama ometenim u razvoju, koji predstavlja socijalni model pristupa u radu i ima za cilj životno i radno osposobljavanje, razvijanje socijalnih veština i obezbeđivanje uslova za socijalnu inkluziju. Pored Dnevnog boravka su osnovali i službu podrške pri zapošljavanju u zatvorenoj sredini, kroz osnivanje Zadruge za proizvodnju papirne galanterije koja je zasnovana na dobrovoljnom angаžovanju, edukaciji, razvijanju servisa podrške i na kraju profitu. Time su obezbedili uslove za društvenu uključenost ove marginalizovane grupe. Njihovi korisnici su dobili šansu za svoj prvi, pravi, profitabilni posao.\nJoš jedan primer uspešnog socijalnog preduzeća je prvo ekološko–socijalno preduzeće u Srbiji - Eko BeG. Preduzeće angažuje žene koje imaju više od 45 godina, a koje su usled tranzicionih promena, ostale bez posla i imaju otežan pristup zaposlenju. Osim podsticaja zapošljavanja ove ugrožene grupe, preduzeće radi na promociji društveno odgovornog poslovanja, ekologije i reciklaže, kao i koncepta socijalnog preduzetništva. Preduzeće se bavi specifičnom reciklažom korišćenih štampanih PVC bilborda iz reklamnih kampanja. Hiljade kvadrata ovog materijala završe uglavnom na deponijama, pale se ili se bace bilo gde. U Eko BeGu se od ovog materijala šiju različiti predmeti visoke upotrebne i dodate vrednosti, kao što su torbe, fascikle, futrole, novčanici i slično, koji se potom prodaju.


Braithwaite nije dugoročno rješenje: Barcelona spremna platiti 50 miliona za napadača iz Bundeslige – Sport Centar Braithwaite nije dugoročno rješenje: Barcelona spremna platiti 50 miliona za napadača iz Bundeslige – Sport Centar\nBarcelona se našla u problemu kada se povrijedio Luis Suarez, a u tim trencima van stroja bio je i Ousmane Dembélé, tako da su Katalonci doveli Danca Martina Braithwaitea iz Leganesa, no jasno je da on nije dugoročno rješenje.\nJasno je bilo da će se na Nou Campu tražiti nova opcija za napad, a sada se na meti Katalonaca našao Alassane Plea, 27-godišnji Francuz iz Borussije Mönchengladbach.\nPlea je postigao osam golova i upisao sedam asistencija ove sezone, a njemački Bild tvrdi da je on, uz Lautara Martineza i Pierre-Emericka Aubameyanga, glavna meta peterostrukog prvaka Evrope za poziciju centralnog napadača.\nKlub sa Nou Campa spreman je platiti 50 miliona eura koliko Nijemci traže, no pitanje je kada će se ući u pregovore s obzirom na trenutnu situaciju u svijetu zbog pandemije korona virusa.\nalassane pleabarcelonamartin braithwaite\nNovi problemi za Katalonce: Sazvan hitan sastanak, zvijezda nezadovoljna statusom\nDan nakon poraza u utakmici za prvaka Španije: Svetislav Pešić više nije trener Barcelone


Libija: Pobunjenici će predati aerodrom u Tripoliju\nMoćna frakcija libijskih pobunjenika koji su, posle svrgavanja Moamera Gadafija, preuzeli kontrolu nad aerodromom u prestonici Tripoliju poručila je u četvrtak da će upravu nad njim predati vladi, koja se bori da uspostavi kontrolu nad brojnim paravojnim formacijama širom Libije.\nPortparol paravojske iz Zintana, Halid Kar rekao je u četvrtak da će njeni komandanti predati libijskom ministarstvu unutrašnjih poslova upravu nad aerodromom do kraja nedelje, na zvaničnoj ceremoniji. On je obećao da će predaja kontrole biti trajna.\n"Kad izađemo, nikad se više nećemo vratiti. Svi kažu da dokle god paravojska ne napusti aerodrom, država neće biti prisutna na terenu. Ne želimo da budemo prepreka na putu formiranja državnih institucija", rekao je Kar.\nParavojska Zintana bila je deo libijskih revolucionara koji su u avgustu prošli kroz Tripoli i svrgli Gadafija posle meseci borbe civila i boraca protiv njegovog režima.\nOd tada, dobro obučeni i opremljeni borci iz tog planinskog zapadnog libijskog grada, upravljali su aerodromom, kao i raznim drugim institucijama, izvan okvira kontrole centralne vlade.


RPK KG Region\nPrivredna komora Srbije - Regionalna privredna komora Šumadijskog i Pomoravskog upravnog okruga obuhvata preduzeća sa teritorije dva okruga: Šumadijskog i Pomoravskog. Pored gradova Kragujevca i Jagodine, na ovom području se nalazi 11 opština: Aranđelovac, Topola, Batočina, Rača, Knić, Lapovo, Paraćin, Ćuprija, Svilajnac, Despotovac i Rekovac. Područje Šumadijskog i Pomoravskog okruga se nalazi u centralnom delu Republike Srbije i pokriva 5.000 m2 ili 5,6 % ukupne površine Republike. Grad Kragujevac je prema prostornom planu Srbije makroregionalni centar, udaljen 120 km od Beograda, a većina opština nalazi se u zahvatu Autoputa Beograd - Niš.\nU 365 naseljenih mesta Šumadijskog i Pomoravskog okruga naseljeno je 530.000 stanovnika, odčega 60% u gradovima.\nGrad Kragujevac, je u periodu od 1818 do 1841. godine bio prestanica Srbije. Ovde su nastale prve institucije od izuzetnog značaja za razvoj srpske države kao što su prvi licej, zatim pozorište, apoteka... Osnivanjem Topolivnice 1853.godine postavljeni su temelji razvoja industrije Srbije. Pored toga što je privredni centar, Kragujevac je i univerzitetski centar sa 12 fakulteta i dva instituta i jedan od značajnih kulturnih centara u Republici.\nU privredi Šumadijskog i Pomoravskog okruga posluje oko 5.300 privrednih društava u svim oblicima svojine, kao i oko 15.000 preduzetnika. Posrnatrano po delatnostima, najveći broj preduzeća je u oblasti trgovine i industrije.\nPrivreda ovog područja raspolaže značajnim kapacitetima za proizvodnju automobila, lovačkog i sportskog oružja, kablova, kablovskog spojnog pribora, alata, mašina, uglja, nemetala, stakla, šamota, cementa, građevinskog materijala, nameštaja, prehrambenih proizvoda, mineralne vode i bezalkoholnih pića, alkoholnih pića, kao i kapaciteta u oblasti primarne poljoprivredne proizvodnje.


Tanjug 18. septembra 2020. 13:56\nBEOGRAD – Budite istinski lideri, preuzmite stvari u svoje ruke i pokažite volju za dokazivanjem i takmičenjem, poručio je danas ministar omladine i sporta Vanja Udovičić učesnicima projekta „Danas mladi, sutra lideri“.\nOvaj projekat sprovodi se u partnerstvu sa Školom novih vizija u obrazovanju iz Novog Sada.\nAkcija je deo globalnog projekta „Podrška Evropske unije aktivnom uključivanju mladih“, ukupne vednosti 4,7 milona evra, koji finansira EU i sufinansirana Vlada Srbije.\n„Želim da se zahvalim svima koji učestvovali u ovom značajnom poduhvatu, svim članovim Vladinog i nevladinog sektora, kao i vama mladima, koji ste bili odvažni da uzmete stvari u svoje ruke i da dokažete na pravi način. Hvala našim evropskim partnerima s kojima imamo značajnu saradnju“, rekao je Udovičić u Skupštini grada Beograda.\nUdovičić je istakao da je veoma važno da se promovišu mladi istinski lideri, koji su budući mehanizam pokretanja svega onog pozitivnog što treba da čini naše društvo.\n„U ovom značajnom životnom dobu krenuli ste da se usvršavate i da stičete nove kompetancije i znanja i na taj način svojim vršnjacima dokazujete da odluke kreću od nas samih, da su željei mogućnosti u nama. Kao mladi lideri puni znajna i kreativnog uma, činite društvo kvalitetnijim. Želim da veštine koje ste stekli iskoristite na pravi način i da prenesete na druge. Budite istinski lideri, preuzmite stvari u svoje ruke i pokažite volju za dokazivanjem i takmičenjem. Neka ovo bude samo prvi stepenik u vašiim usavršavanju“, zaključio je Udovičić.\nDržavna sekretarka za rad, zapošljavanje, boračka i socijalna pitanja Stana Božović zahvalila se delegaciji Evropske unije u Beogradu i partnerima koji su bili uključeni u ovaj projekat, koji je kako kaže, bio od izuzetne važnosti za sve mlade u Srbiji.\n„Ovaj projekat nije mali, iznosi preko 4,5 miliona evra i od njega su korist ima preko 35 gradova i opština u Srbiji. Proteklih godina urađeno je mnogo stvari kada su mladi u pitanju, imao veliki pomak kada je zapošljanje mladih u pitanju. Od pre mesec dana je aktuelan projekat „Moja prva plata“, od koga u ovom trenutku ima preko 10.000 mladih koji treba dase uposle, a u proteklih godinu dana 45.000 mladih je prošlo kroz sistem aktivne politike i mera zapošljavanja u Srbiji“, rekla je Božović.\nBožović je navela da su svi resursi uključeni ka podršci mladima da dođu do svog prvog posla i da se zaposle, jer je važno da mladi rade i da mogu da stvore svoju porodicu u Srbiji.\n„Mladi su su u Srbiji dragulj, dragulj znanja i budućnoći, a naša politika i stategija iduu u tom pravcu. Ministarstvo pravi strategiju zapošljavanja od 2021. do 2026. godien, sa trogodišnjim akcionim planom i ona će imati primate za mlade i njihovo zapošljavnje“, rekala je Božović.\nZamenik direktora Kancelarije za mlade Beograd Nemanja Mirković naveo je da je neformalno obrazovanje u današnje vreme veoma važno kao i da je bitno da mladi ne čekaju da neko zakuca na njihova vrata.\n„Morate da budete aktivni, svaki dan da saznajte nešto novo. Drago mi je što smo danas ovde zajedno Vlada Srbije, civilni sektor i lokalna samouprava. Sve dok je tako, uspećemo. Mi smo tu za vas, ne dajte da život prolazi pored vas“, poručio je Mirković.


I Gvatemala otvorila ambasadu u Jerusalemu – Sandžak PRESS\nGvatemala je otvorila ambasadu u Jerusalimu, dva dana nakon istovetnog poteza Sjedinjenih Američkih Država.\nReuters prenosi da su gvatemalski predsednik Jimmy Morales i premijer Izraela Benjamin Netanyahu prisustvovali otvaranju ambasade u poslovnom kompleksu u zapadnom delu Jerusalima.\nPre nedelju dana i Ministarstvo spoljnih poslova Paragvaja najavilo je da će preseliti svoju ambasadu u Izraelu u Jerusalem.\nProtesti zbog otvaranja ambasade SAD-a\nNetanyahu je u ponedeljak izjavio da će otvaranje američke ambasade SAD-u u Jerusalimu biti u Izraelu pamćeno generacijama, dok je Jared Kushner, zet i glavni savetnik za Bliski istok američkog predsednika Donalda Trumpa, na ceremoniji poručio da su Palestinci koji demonstriraju na granici Pojasa Gaze “deo problema, a ne deo rešenja”.\nU protestima organizovanim zbog preseljenja američke ambasade iz Tel Aviva u Jerusalim, u ponedeljak je došlo do teškog nasilja kada je izraelska vojska otvorila vatru na demonstrante, mahom Palestince, i tom prilikom ubila najmanje 58, a ranila najmanje 2.700 osoba.\n16. Maja 2018. bliski istok\nsvi koji otvore ambasadu u jerusalem su ucesnici genocida i odgovorni za zrtve ubijanja masakriranje i pogibiju palestinaca kao i za sukkobe koji ce se desavati\n16. Maja 2018. Alija pacariz\nSamo naprijed ,kraj vam je blizu imacete sve a ustvari nista genocidna tvorevino fukaro jevrejska i vama i americi ostaje smo bol ijad za sve sto uradiste ovom napacenom narodu,,,,bog je jedan i pravedan…..\nZazalit cete jednog dana ali ce vam bitikasno!


Foto: Jorge Nunez / EPA;\nU rezultatima istraživanja navedeno je da je najteža situacija u Hrvatskoj, gde 18 odsto građana ne bi imalo dovoljno novca za hranu i račune ako bi im se mesečni prihodi prepolovili, prenosi portal Klix.\nKako je navedeno, u istraživanju je zaključeno da bi oko 400.000 hrvatskih građana samo jedan mesečni prihod doveo na rub siromaštva. Osim toga, 69 odsto Hrvata nema ušteđevinu od koje bi mogli da žive normalno dva meseca.\nJedina država koja je članica EU, a u kojoj je situacija gora nego u Hrvatskoj je Litvanija, gde ima 71 odsto onih koji ne bi mogli da žive od ušteđevine. Nešto bolja od Hrvatske je Slovenija, u kojoj procenat građana koji se ne mogu osloniti na ušteđevinu iznosi 58. S druge strane, Malta i Austrija imaju samo 10 odsto takvih slučajeva.\nLetonija i Slovenija imaju osam odsto onih koji zavise od redovnih primanja, Grčka pet odsto, Austrija i Finska nešto više od nula odsto. Prema rezultatima istraživanja, njihov život se ne bi značajno promenio ako bi im plata bila prepolovljena na dva meseca.\nZaključak istraživanja je da građani bogatijih zemalja mnogo manje zavise od državnih nadoknada, odnosno novca koji je u poslednjih nekoliko meseci izdvojen kako bi se pomoglo onima koji imaju značjne gubitke u prihodima zbog pandemije korona virusa.\nNI AUSTRIJA NIJE VIŠE ONO ŠTO JE BILA Zbog manje posla i nižih plata, građani sve više štede i na osnovnim stvarima\nKorona virus kriza uticala je na smanjenu upotrebu gotovine u Austriji, a građani te zemlje manje troše i uzimaju manje kredita nego ranije.\nSLAĆEMO PARE PREKO BROJA MOBILNOG, A LEŽU ZA PAR SEKUNDI Sedam novina u plaćanju koje će vam olakšati život od 22. oktobra\nOd 22. oktobra u Srbiji bi trebalo da počne primena sistem instant plaćanja, koji će omogućiti prenos novca sa računa na račun 24 sata, vikendom i praznicima odnosno non-stop tokom 365 dana. Predstavljamo vam ključne novine koje će itekako olakšati život građanima - za nekoliko sekundi slanje i prijem novca, prenošenje novca primaocu na osnovu broja mobilnog telefona, dobijanje računa za vodu, mobilni, kablovsku... preko mobilnog ili Internet bankarstva a zatim na isti način i mogućnost lakog plaćanja.\nUNKS: Cene goriva u julu stabilne, autogas pojeftinio\nProsečna maloprodajna cena benzina povećana je ovog meseca za 0,8 dinara po litru ili za oko 0,5 odsto u odnosu na početak meseca, i iznosila je 29. jula 151,77 dinara, saopštilo je danas Udruženje naftnih kompanija Srbije (UNKS). Nasuprot tome, cena dizela je smanjena u julu za oko 0,4 dinara po litru, odnosno za 0,2 odsto, i na isti dan je u proseku bila 160,62 dinara.\nUSKRSNUĆE KRIPTOVALUTA Hoće li se bitkoinom moći kupovati na eBayu?\nCene kriptovaluta ponovo lete u nebo, a pravo ludilo izazvale su spekulacije da bi jedan od najvećih online trgovaca eBay mogao uvesti trgovanje digitalnim kovanicama.\nMASLINOVO ULJE IDE NA 20 EVRA?! Dalmatinski maslinari: stabla su puna sitnih plodova iz kojih puno neće poteći\nPotrošači maslinovog ulja primećuju da cena ove namirnice raste praktično iz dana u dan.\nBLIC ISTRAŽIVANJE Koliko u Srbiji treba da ZARAĐUJEŠ ili IMAŠ da bi bio u 1% NAJBOGATIJIH\nKo je bogat u Srbiji? Ako je kriterijum plaćanje godišnjeg poreza na dohodak, da bi ste ušli u krug bogataša potrebno je da vaši mesečni neto prihodi budu veći od 190.422 dinara. Imućnim se mogu smatrati i oni koji imaju štednju iznad 100.000 evra, a takvih štednih uloga u Srbiji ima 6.020, od čega su 343 iznad pola miliona evra, dok porez na imovinu vredniju od 100.000 evra u tri grada plaća 20.798 građana.\n"NA MORU NISAM BIO SEDAM GODINA, NE IZLAZIM I NE KUPUJEM NOVU OBUĆU" Kondukter iz Užica se pita kako cele porodice u Srbiji žive sa 30.000 dinara\nPrema statistikama, gotovo 300.000 zaposlenih u Srbiji mesečno zaradi platu u visini od 30.000 dinara. Prosečna plata od 54.000 dinara za mnoge je nedosanjan san. Prema računicama sindikata, čak milion radnika u Srbiji mesečno prihoduje oko 350 evra ili manje.\nNajveće zarade: EVO KO IMA BOLJU PLATU u Srbiji OD IT stručnjaka\nProsečna neto oktobarska plata, po podacima Republičkog zavoda za stistiku, bila je 49.901 dinara.\nRAJ ZA ŠOPING Pad turske lire zadaje glavobolju vlastima, ali turisti TRLJAJU RUKE\nTurska valuta, lira, dosegla je svoj rekordno nizak nivo, stvarajući glavobolju vladi ove zemlje, ali i podižući cene svakodnevnih potrepština stanovništva. Ipak, postoji jedna oblast kojoj je cela situacija pogodovala, a to je - turizam.\nKOLIKE SU OTPREMNINE U SRBIJI Pojedini bivši direktori javnih preduzeća dobijali i po 30.000 EVRA\nSmanjenje obima posla u javnom sektoru poslednjih godina dovodi do smanjenja broja zaposlenih, pa mnogi u restruktuiranju preduzeća postanu tehnološki višak i dobijaju otkaze. Tako, uz otkaz neretko ide i otpremnina, a najveće u Srbiji mere se desetinama hiljadama evra.\nBAHATA VOŽNJA GA UMALO KOŠTALA ŽIVOTA Biciklista se provlačio između automobila kada ga je jedan od njih udario (VIDEO)\nDr Kon: Do juna triput više žrtava korone od zvaničnog broja zbog problema u informacionom sistemu, "SADA SU PODACI VRLO TAČNI"\nZABRINJAVAJUĆE Sve više mladih žena u Srbiji NE MOŽE DA ZATRUDNI zbog ovih problema sa jajnicima, evo šta je tu KLJUČNO


Švajcarska ubrzala odluke o azilu - zbog Balkana - Centar za zaštitu i pomoć tražiocima azila / Asylum Protection Center\nŠvajcarska ubrzala odluke o azilu - zbog Balkana\nCréé le 28 août 2012\n22. 08. 2012 Tanjug\nŠvajcarska Savezna kancelarija za migraciju (BFM) danas je saopštila da će, u pokušaju da ubrza ocenjivanje sve većeg broja zahteva za azil građana iz zemalja kojima nije potrebna viza u Švajcarskoj, pogotovo iz balkanskih država, njihovo razmatranje skratiti na 48 časova.\nKako je saopštio BFM, ova odluka je doneta najviše zbog zahteva iz balkanskih zemalja, pogotovo Makedonije, Srbije i BiH.\nSvetski radio Švajcarska je javio da je direktor BFM-a Mario Gatiker izjavio da je broj zahteva za azil značajno porastao od 2010. godine, kada su ukinute vize za građane Srbije, BiH i Makedonije.\n"Želimo da pošaljemo poruku da je Švajcarska otvorena zemlja, čak i za političke osuđenike. Neopravdani potražioci azila, kao i oni koji zloupotrebljavaju sistem, nemaju, međutim, dugoročne izglede u Švajcarskoj", rekao je Gatiker na konferenciji za novinare u Bazelu.\nGatiker je izjavio da je ova mera doneta sa ciljem da se odgovori na povećan broj zahteva za azil, koje su u najvećem broju švajcarskim vlastima slali Romi iz Srbije, BiH i Makedonije.\nPrema njegovim rečima, kada je reč o građanima Makedonije, u julu je broj zahtev za azil bio za 83 procenta veći nego u junu, dok su građani Srbije u julu uputili 68 odsto više zahteva nego prethodnog meseca.\nKako javljaju švajcarski mediji, građani ovih zemalja imaju, međutim, male šanse da u Švajcarskoj dobiju azil, s obzirom da je od 4.593 zahteva ove godine prihvaćeno samo 20. Pored ove donete su i druge mere sa ciljem da se smanji broj lažnih azilanata, između ostalih, ukinuta je dotacija za put u domovinu u iznosu od 100 franaka, a u aprilu je ukinuta premija za podnosioce zahteva za azil koji pristanu da se dobrovoljno vrate kući.\nKako su preneli mediji, švajcarske vlasti će ubuduće još intenzivnije sarađvati sa nadležnim institucijama u zemljama iz kojih dolaze podnosioci zahteva za azil, a strožije će se sprovoditi i propisi koji daju mogućnost zabrane ulaska u zemlju lažnim azilantima.\nŠvajcarski radio je podsetio da je najveći talas izbeglica, uglavnom sa Kosova, Švajcarsku zahvatio krajem 1990-ih godina.


Vesti online / Vesti / Svet / Putinova poslednja poruka Trampu: Ne dirajte Crnu Goru i Srbiju!\nRusija će braniti sopstvene interese na Balkanu: Vladimir Putin\nPutin je diplomatskim kanalima poslao Trampu poruku u kojoj se kaže da Rusija neće dozvoliti da se Crna Gora na silu gura u članstvo NATO pakta i da se tako još više otežava položaj Srbije i Srba u regionu.\n* "Đukanoviću, smijete li naglas da kažete Putin, nije teško?!"\n* "Putin želi haos na Balkanu, ali neće Rusi najviše umirati"\n- Ne igrajte se sa nama, ne testirajte granice našeg strpljenja. Rusija će Srbiju i Srbe u Crnoj Gori braniti svim sredstvima - glasi Putinova poruka koja je krajem prošle nedelje prosleđena u Vašington.\nNeposredan povod za slanje ove poruke bila je vest da bi američki Kongres uskoro mogao da odobri učlanjenje Crne Gore u NATO pakt.\n- Putin je u svojoj poruci Donaldu Trampu podsetio da su građani Crne Gore u velikoj većini protiv ulaska u NATO i da su to pokazale i ankete i istraživanja najuglednijih američkih agencija. Naglasio je da je nedopustivo da vlasti u Podgorici na silu guraju građane u zapadnu vojnu alijansu tako što uporno odbijaju da raspišu referendum o ovom pitanju... - prenosi odlično obavešteni diplomatski izvor "Informera".\nPrema njegovim rečima, ukoliko se SAD ipak ogluše o ova upozorenja i ne odustanu od "otimanja Crne Gore", u Moskvi će to biti shvaćeno kao otvoreni akt neprijateljstva.\n- Ako Amerikanci na silu uguraju Crnu Goru u NATO, Rusija će imati konkretan odgovor koji se nimalo neće dopasti ni Vašingtonu ni Briselu. Ono što je sigurno jeste da će Moskva učiniti sve da maksimalno pomogne Srbiji da ojača svoju vojsku i tako očuva poziciju vojne neutralnosti - objašnjava sagovornik tog lista.\nPutin može da uzme Grčku i Bugarsku?\nRuski predsednik je u svojoj poruci upozorio Trampa da bi Moskva mogla u jednom trenutku da povuče "izvesne kontramere" u regionu Balkana.\n- Ako SAD i NATO nastave ekspanzionističku politiku usmerenu protiv ruskih interesa, Moskva će imati puno pravo da uzvrati kontramerama. Ko kaže da su Grčka i Bugarska zauvek u NATO paktu. Možda bi moglo da se desi da se tim i još nekim državama više isplati pozicija vojne neutralnosti ili nekakvog saveza sa Ruskom Federacijom... - navodi diplomatski izvor Informera.


Batak: Protiv Bačke sa imperativom pobede - Sandžak Haber - Sandžačke Internet Novine\nNaslovna Featured Istaknuto Batak: Protiv Bačke sa imperativom pobede\nTrener fudbalera Novog Pazara Radoslav Batak rekao je danas da njegova ekipa ima imperativ pobede nad Bačkom, koju dočekuje u 16. kolu Super lige Srbije.\n“Dobro smo radili i protiv tradicionalno teškog protivnika treba da pružimo maksimum i ostvarimo važnu pobedu, koja može da donese beg iz zone ispadanja. Rival iz Bačke Palanke želi da prekine seriju neuspeha, pa sledi teška utakmica”, ocenio je Batak.\nAbdulaj Sise odslužio je kaznu zbog žutih kartona i vraća se u tim Pazara, u kojem neće biti povređenog Nikole Kovačevića.\n“Još nisam rešio sve dileme oko sastava, ali imamo široku bazu i igraće najspremniji. Verujem da ćemo biti disciplinovani i borbeni kao na prethodnom gostovanju ekipi Voždovca, a u taktičko-tehničkom delu i još bolji”, naveo je Batak.\nNovi Pazar je 15. na tabeli sa 16 bodova, a to je devet više nego što je osvojila Bačka na poslednjoj, 20. poziciji.\nLevi bek Novopazaraca Nikola Vukajlović ocenio je da je Bačka u dosadašnjem delu sezone zaslužila bolji plasmam na tabeli.\n“Nije realno da su poslednji, ali fokusirani smo na našu igru. Bili smo disciplinovani i uzeli smo bod protiv jakog Voždovca, a verujem da će nam se dobar rad vratiti protiv Bačke. Spremni smo da upišemo tri važna boda”, kazao je Vukajlović.\nFudbalska utakmica Novi Pazar – Bačka zakazana je za nedelju od 15 časova na Gradskom stadionu.\nPrethodni tekstKostić: Pametnom igrom do pobede nad Slobodom (nedelja, 17.00)\nSledeći tekstPonovo odložena košarkaška utakmica Novi Pazar – Sloboda


CRNA GORA: Iza rešetaka sklopljeno 11 brakova! - Telegraf.rs\n20/12/13 | 13:01\nOsuđenici imaju pravo na sklapanje braka tokom izdržavanja kazne, što su neki iskoristili, dok se nijedna osuđenica nije odlučila na ovaj korak\nU ZIKS-u, Zavodu za izvršenje krivičnih sankcija - Spuž, od početka ove godine oženilo se 11 osuđenika, što je više nego 2012. godine kada se iza rešetaka venčalo devet osuđenika, pišu podgoričke "Vijesti".\nZa isto vreme nijedna osuđenica nije stupila u brak tokom izdržavanja kazne. Sklapanje braka, kako se navodi, dok su na izdržavanju kazne, mogu tražiti svi osuđenici kojima je to pravo garantovano Ustavom. Osuđenici koji su u bračnoj zajednici imaju pravo na jednu bračnu posetu tokom meseca, u trajanju od četiri sata, bez obzira na to u kojoj se kvalifikacionoj grupi nalaze.\nBračne posete se obavljaju u posebnoj za te svrhe namenjenoj prostoriji, radnim danima od 8 do 16 časova.


Press Online :: Politika :: Beli: Vajdiću se i davaću narodu; želim da budem kao Tito\nBeli: Vajdiću se i davaću narodu; želim da budem kao Tito\nPredsednički kandidat Grupe građana "Ljubiša Preletačević Beli, Beli - samo jako" Luka Maksimović predstavio se na javnom servisu.\nNjegovo predstavljanje proteklo je u tonu kakvom je započeo kampanju - šaljivo i kao parodiju na politički sistem, piše Tanjug.\nMaksimović je, u ulozi Preletačevića, u ranije snimljenom video-materijalu odgovarao na brojna pitanja svog saradnika iza kamere, pa se tako dotakao tema MMF-a, statusa Kosova i Metohije, finansiranja kampanje, zašto je ušao u politiku...\nNjegova glavna poruka, kako je nekoliko puta ponovio, jeste da želi da se "ovajdi", odnosno da ima ličnu korist, ali, kako je naglasio, i da novac daje narodu, da bi, na taj način, ostao 50 godina na vlasti.\n"Ja gledam da imam svoj lični interes, ali da dam i narodu. Suština je da ću krasti, da ću se vajditi, ali i da ću dati narodu. Tako treba raditi i tako smo namireni i mi i oni", rekao je Preletačević.\nUpitan da li je tačno da ga finansira američki biznismen Džordž Soros, Preletačević je odgovori da su dobrodošli svi oni koji daju novac.\n"Ko da više love, taj je dobrodošao. Nebitno je ko finansira. Ko je spreman da uloži novac u nešto što je dobro, taj je dobrodošao", rekao je Preletačević.\nOn je dodao i da je dobar prijatelj sa predsednicima SAD i Rusije Donaldom Trampom i Vladimirom Putinom, i poručio da želi, kako je rekao, da bude kao nekadašnji predsednik SFRJ Josip Broz Tito, "da pomiri i istok i zapad" kako bi se širila ljubav, a ne deca slala u ratove.\n"Treba da izađete na izbore, jako je bitno. Dosta ste sedeli kući, ništa niste radili. Suština je da sada uradite nešto novo i bitno, izađite 2. aprila na izbore i zaokružite broj pet - ; Ljubiša Preletačević Beli. Ljubi čika, bez sikiranje", poručio je Preletačević građanima Srbije.\nPreletačević, koji je kandidat Grupe građana "Ljubiša Preletačević Beli, Beli - Samo jako", kazao je da je problem ostalih predsedničkih kandidata što ga ne smatraju realnim, ističući da će uskoro shvatiti da je jako realan.\nKada je reč o statusu južne srpske pokrajine, Preletačević je rekao da će da napravi "toliko bajnu i sjajnu priču" da će Kosovo, kako je rekao, samo poželeti da se vrati.\n"Izvolite, možete da se vratite, ne samo vi, već i Bugarska, Grčka... Od Mađarske do Grčke da se svi ujedinimo", rekao je Preletačević, nazivajući to "Belom osovinom".\nPreletačević se dotakao i odnosa prema Međunarodnom monetarnom fondu i naglasio da ih treba izbaciti.\n"Ne znam ko to drži. Lepo 'out', izlaziš iz zemlje, a sva lova kod 'čike'. Narod zna da je lova kod mene, treba ti nešto, dođeš kod mene, pitaš treba mi za to i to, ja iskeširam sve iz džepa, odem proverim da li si to uradio i lepo", rekao je Preletačević ističući da su banke i krediti nepotrebni, jer se na ovaj način gradi i vraća poverenje među ljude.\nKandidat Grupe građana "Ljubiša Preletačević Beli, Beli - Samo jako" pozvao je građane na kraju svog termina na javnom servisu da izađu na izbore i da zaokruže broj pet, sa porukom "Ljubi čika, bez sikiranja".\nOn je kasnije na Fejsbuku povodom svog predstavljanja objavio:\n"Večeras ste imali priliku da vidite kako se banalizuje politika. Ostavio sam vam 5 minuta tišine da razmislite malo o svemu, prevodioci nisu mogli da prevedu pa su se menjali, RTS se ogradio od ''neistine'', a voditeljki ništa jasno nije bilo. I sad Vučić treba nešto da priča ljubi ga čika. SAMO JAKO! AVE BELI ! 5 !"


Najviše lažnih diploma u sarajevskim komunalnim preduzećima – STUDOMAT.ba\nObjavljeno: 01.06.2021. / STUDOMAT\n– Najveći broj krivotvorenih diploma je u komunalnoj privredi. Međutim, mnogo takvih diploma, visokoškolskih, je kod osoba koje su direktori, rekao je Kafedžić.\n– Ako se rast broja nepravilnosti nastavi ovom dinamikom, onda će biti nekoliko stotina krivotvorenih isprava u Kantonu Sarajevo, ocijenio je.\n– Vjerujte da ima svega, da ne detaljišem, jer s tužilaštvom vrlo ozbiljno radimo na ovim predmetima. Zbog toga ima i mnogo razočarenja, odgovorio je.


admin, Author at KROKODIL - Page 12 of 57\n04 Jun PRVA GOŠĆA KROKODILOVE KUĆE ZA PISCE U JUNU JE SENKA MARIĆ\nU KROKODILovoj Kući za pisce će tokom juna boraviti Senka Marić koja je ujedno i 95. gošća naše rezidencije za pisce. Senka u rezidenciji boravi u okviru projekta Reading Balkans koji za glavni cilj ima promociju pisaca u post-konfliktnim društvima. Sa Senkom ćemo razgovarati u...\nZavršna konferencija projekta "Ko je prvi počeo? - Istoričari protiv revizionizma" u okviru koje će biti objavljena Deklaracija na kojoj su radili neki od najeminentinijih istoričara iz Srbije i regionalnih zemalja održaće se u Centru za kulturnu dekontaminaciju u Beogradu 13. juna od 19 sati. Na...\n22 May EAT & TALK #1: GRČKA\nEat & Talk #1: GrčkaSubota, 30. maj, od 14hKROKODILov CentarKarađorđeva 43Ulaz slobodan uz obaveznu rezervaciju - broj mesta ograničen na 15. U subotu, 30. maja od 14 sati pridružite nam se na prvom u nizu Eat & Talk događaja koji će biti posvećen Grčkoj. Ideja ovog...\n20 May NAJAVA RADIONICE KNJIŽEVNOG PREVOĐENJA U OKVIRU PROJEKTA CELA\nU petak 29. maja s početkom u 14h u KROKODILovom Centru za savremenu književnost održaće se prva radionica književnog prevođenja sa italijanskog jezika u okviru projekta CELA. Studenti italijanistike u okviru radionice prevode odlomak iz dela Gerico Fabricia Alionea, jednog od autora odabranih za ovaj...\n18 May PREDSTAVLJANJE PETOG IZDANJA IZ EDICIJE ZAJEDNIČKA ČITAONICA: DRUŠTVO (VIDEO SNIMAK)\nNiz KROKODILovih online događaja nastavili smo predstavljanjem petog izdanja iz edicije Zajednička čitaonica - Društvo koje nam donosi tekstove Borke Pavićević i Borisa Budena. Sa Borisom Budenom i Anom Miljanić razgovarao je Igor Štiks, a snimak razgovore možete pogledati na našem YouTube kanalu. Događaj je podržala...


I srpski članovi kosovske vlade na obeležavanju Dana sećanja - Sputnjik Srbija\n17:45 20 Jun 2021\n17:15 31.07.2015 (osveženo 16:19 05.10.2015) Preuzmite kraći link\nVladi Srbije i Republike Srpske 4. avgusta u Sremskoj Rači pridružiće se i predstavnici Srba iz kosovskih institucija.\nPoslanici liste „Srpska“ kao i srpski ministri iz kosovske Vlade pridružiće se Vladi Srbije i Republike Srpske 4. avgusta na obeležavanju Dana sećanja, koje će biti održano u Sremskoj Rači, saznaje Sputnjik.\nU isto vreme, albanski deo vlade, biće u Zagrebu na proslavi Dana državnosti.\nDan sećanja na stradanja i progon Srba u akciji „Oluja“ biće obeležen 4. avgusta velikim skupom ispred Sremske Rače i nizom prigodnih manifestacija 5. avgusta, koji će bit proglašen danom žalosti na teritorijama Srbije i Republike Srpske.\nOvo je inače zajednička inicijativa vlada Srbije i Republike Srpske, koje su odlučile da 5. avgust bude Dan sećanja na sve prognane i stradale Srbe. Iz Organizacionog odbora, poručuju da će taj dan biti obeležen velikim skupom 4. avgusta ispred Sremske Rače u opštini Sremska Mitrovica, kao i 5. avgusta, nizom prigodnih manifestacija.\nU akciju obeležavanja uključila se i Srpska pravoslavna crkva.\nSrpska rača, Dan sećanja, Srbija, Republika Srpska, Kosovo i Metohija


Brisel dao političku saglasnost za ukidanje viza BiH i Albaniji\n20. oktobar/listopad, 2010.\nZemlje članice Evropske unije (EU) postigle su u srijedu saglasnost da se o bezviznom režimu za BiH i Albaniju odlučuje na novembarskom Vijeću ministara unutarnjih poslova. Tada će da se odredi datum kada će građani moći bez viza da putuju.\nPoslije tehničke saglasnosti, koju su predstavnici država članica EU postigli na sastanku radnih grupa za vize i zapadni Balkan u ponedjeljak, 18. oktobra, države članice iskazale su i političku saglasnost da se finalizuje pitanje vizne liberalizacije za BiH i Albaniju, javio je Deutsche Welle (DW).\nTako su se ambasadori zemalja članica pri EU (Coreper) na sastanku u srijedu dogovorili da se odluka o bezviznom režimu nađe na dnevnom redu Vijeća ministara unutarnjih poslova EU, koje se 8. i 9. novembra održava u Bruxellesu.\nU diplomatskim krugovima u Bruxellesu ističu da je već i samo stavljanje pitanja vizne liberalizacije za BiH i Albaniju na dnevni red Vijeća ministara svojevrsna garancija da će pozitivna odluka o bezviznom režimu i biti donijeta 8. novembra. U okviru te odluke trebalo bi da se navede i tačan datum za implementaciju bezviznog režima.\nFormalno-pravno gledano ta odluka bi mogla da stupi na snagu 20 dana od njenog službenog objavljivanja, tako da bi prvi mogući datum za putovanje bez viza za građane BiH mogao biti već i 1. decembar. Ipak, očekuje se da će bezvizni režim stupiti na snagu kasnije tokom decembra.\nDo sada se spominjao 19. decembar, datum kada su prošle godine Srbija, Makedonija i Crna Gora i praktično ušle u "bijeli shengen". Većina evropskih zvaničnika slaže se u ocjeni da bi građani BiH i Albanije svakako prije katoličkog Božića trebalo da mogu da slobodno putuju Evropom.


Građanski aktivizam – Zeljko Djukic\nNakon nedavnog protesta bijelopoljskih malinara prouzrokovanog zbog zastoja otkupa malina predsjednik NVO Multimedijal Montenegro Željko Đukić je inicirao sastanak i pozvao sve relevantne aktere da se uključe kako bi iznašli rješenje za sve Crnogorske malinare.\nMalinari koji su protestvovali ispred opštine i oni koji su besplatno podjelili preko 600 kg maline su junaci čitave priče. Oni su pokazali svoje nezadovoljstvo, ukazali na problem i tako pomogli ne samo bijelopoljskim već svim malinarima sa teritorije Crne Gore. Naravno važnu ulogu je odigrao i novoizabrani predsjenik opštine Bijelo Polje Petar Smolović koji je ekspresnom reakciojm obezbjedio nastavak otkupa maline te je u roku od 24 sata cjelokupan problem riješen.\nSa naše tačke gledišta postavljamo sebi ali i drugima pitanje, kako je uopšte došlo do zastoja u otkupu malina i možemo li na\nnekoga pokazati prstom i na njega svaliti klrivicu? Mislim da ne, u ovom slučaju nije odgovoran pojedinac već cjelokupan sistem. Sistem ponude i tražnje prije svega. Naša nvo u saradnji sa kolegom Dejanom Zejakom diplomiranim agro inženjerom je sačinila set preporuka za sistematski i dugoročni razvoj malinarstva u Crnoj Gori. Ovaj set od 5 konkertnih prepruka predlaže sledeće:\n1. Izradu katasra proizvođača maline u Crnoj Gori koja će stovriti realnu sliku o tome koliko zaista naša država proizvodi maline godišnje. U prenesenom značenju koliko zapravo leži novca u sektoru malinarstva.\n2.Sektorska analiza kapaciteta ponude i tražnje u kojoj dobijamo tačne podatke o tome koliko godišnje plasiramo svježe maline na našem tržištu, koliko se izvozi/uvozi, prerađuje, zaledi.\nNakon analize ove divije stavke i poređenja dobijenih rezultata sa terena svi relevantni akteri će jasno moći da projektuju viškove ili manjke koji će biti u sledećoj godini te će na vrijeme moći da reaguju i eventualno spriječe prestanak otkupa svježe/zaleđene maline i na taj način izbjeći situacije slične ovima koje su se desile u Bijelom Polju.\nOstale 3 preporuke se odnose na unaprjeđenje okvira u oblasti poizvodnje maline.\n3. Brendiranje crnogorske maline je važna stavka koja će doprinjeti podizanju svijesti građana o kvalitetu i geografskom porjeklu maline. Na ovaj način crnorskoj malni dodajemo novu vrjednost na domaćem i stranom tržištu.\n4. Modernizacija malinarstva u Crnoj Gori se odnosi na to da je skoro većina zasada maline sorta “Vilamet” koja je osjetljiva na bolesti korjena te je važno na daljoj edukaciji malinara i upotrebu novih sorti koje daju veći prinos i kvalitetniju malinu.\n5. Formiranje nacionalnog savjeta za malinu. Srbija koja je lider u regionu kada je proizvodnja maline u pitanju je nedavno formirala sličan savjet. To je krovno državno tijelo koje sačinjavaju svi relevantni akteri među kojima su i poljoprivrednici koji proizvode malinu.\nDakle ovaj princip strateškog planiranja i konstantnog analitičkog rada državne i opštinsk administracijeće doprinjeti da malinarstvo Crnoj Gori dodatno unaprijedi ekonomski ambijent, unaprijedi poljoprivredu, uposli građane a u krajnjem smanji i migracije. Ovakav pristup je pogodno primjeniti i u drugim oblastim a poljoprivredne proizvodnje.\nPREPORUKE ZA SISTEMATSKI I DUGOROČNI RAZVOJ MALINARSTVA U CRNOJ GORI DOWNLOAD\nGOVOR U SKUPŠTINI OPŠTINE BIJELO POLJE:\nKoristeći institut slobodne stolice imao sam priliku da pred odbornicima i u direktnom prenosu Radija Bijelo Polje govorim na temu mladih, zapošljavanja, NVO sektora, Strateškog plana.. Pogledajte video u kome možete vidjeti čitav govor.\nBiznis inkubator u Bijelom Polju:\nMlade zadržati na Sjeveru “Dakle pružaćemo besplate usluge, prije svega pomoć pri definisanju mladalačke biznis ideje, razvoj te ideje i izrada biznis plana, pružanje stručne podrške i mentoring u procesu planiranja i realizacije njihovog biznisa da prije svega što bezbolnije prevaziđu dječije bolesti koje su opterećujuće za sva reduzeća koja tek kreću sa poslovanjem.\n“Molimo sve zainteresovane građane da donesu što više dječije zimske garderobe, jakne, džemere, skafandere, nepromočivu obuću”, stoji u saopštenju koje potpisuje predsjednik ove NVO Željko Đukić.


Skupština Beograda usvojila završni račun budžeta, uvode se javni bicikli, trotineti ne\nBeta 25. juna 2019. 15:35\nOdbornici Skupštine Beograda usvojili su danas Predlog odluke o završnom računu budžeta za 2018. godinu i još tridesetak drugih predloga izveštaja i izmena akata, a u radu nije učestvovala opozicija.\nPodsekretar Sekretarijata za finansije Milomir Djurović rekao je da je budžet prošle godine ostvario prihode od 104,6 milijardi dinara, što je 98,4 odsto od planiranih.\n„Rashodi su iznosili 95,810 milijardi dinara, a suficit koji je prenet u ovogodišnji budžet iznosio je nešto više od osam milijardi dinara“, rekao je Djurović.\nVećinom glasova usvojen je Predlog odluke o usvajanju projekta institucionalnog javno-privatnog partnerstva uvodjenja sistema javnih bicikala u Beogradu i to je, prema rečima zamenika gradonačelnika Gorana Vesića, jedna od najznačajnijih odluka.\n„Beograd je jedan od retkih gradova koji nema javna bicikla, a projekt predvidja 100 stanica za parkiranje tog prevoznog sredstva“, rekao je Vesić.\nKompanija koja udje u javno-privatno partnerstvo sa Gradom Beogradom dobiće kako je rekao, do 75 odsto vlasništva, a bicikli će biti obični i električni, ali trotineti nisu predvidjeni jer za sada u Srbiji ne postoji zakonska regulativa za to prevozno sredstvo.\nVesić je rekao da je u planu i „otvaranje rečnog linijskog saobraćaja jer postoje delovi grada koji se mogu povezati na taj način“.\n„Kao Grad smo organizovani da nam u prioritetu budu pešačke zone, odnosno pešaci i biciklisti jer je to civilizacijsko dostignuće“, rekao je on.\nOdbornici su usvojili i Predlog odluke o načinu postupanja sa nepokretnostima u svojini Grada kojom je predvidjeno da se uvedu licencirani procenitelji vrednosti imovine i mogućnost da se cena imovine posle prve neuspele prodaje smanji na 80 odsto, a u trećem pokušaju i na 60 odsto.\nZa MMS preduzeća do kraja godine 3 mlrd. RSD bespovratno\nPoznati dobitnici Nobelove nagrade za ekonomiju\nTransparetnim javnim nabavkama do veće uštede u budžetu\nKina: Uvoz rude gvožđa na 20-mesečnom maksimumu\nNajniži minimalac u regionu se isplaćuije u S. Makedoniji\nPotpredsednik ECB-a: Evrozona neće skliznuti u recesiju\nSingapur izbegao tehničku recesiju u trećem kvartalu\nBernar Arno jednom danu zaradio 5,1 milijardu dolara\nUdruženje CarGo broji 750 hiljada članova, najveće udruženje gradjana…\nPosle decenija krize tekstilna industrija se budi


Šta je ostalo od vinskog simbola Novog Sada\nU susret 13. Interfestu\nSredinom juna ove godine, odnosno 16.-18.06.2016. godine, održaće se 13. po redu Interfest u Novom Sadu. Ovo je najveći vinski festival koji se održava u Srbiji, sudeći prema broju posetilaca. Već dugi niz godina, tokom tri dana trajanja festivala, zabeleži se poseta od 30.000 do 40.000 posetilaca. Neki bi rekli da ti posetioci nisu ciljna grupa koja je interesantna vinarima ili da festival posećuju mladi, da bi za relativno malo novaca relativno puno popili. Ne bi se složili sa tim konstatacijama i u svakom slučaju bi sugerisali posetu Interfestu, a izlagačima bi poručili da je ovaj festival bitan za njih iz prostog razloga jer ga poseti puno ljudi. Sama poseta "ide na ruku" izlagačima jer njihova vina vidi veliki broj ljudi, koji su ujedno i mogući konzumenti.\nIz razgovora sa pojedinim vinarima, koji su zadnjih godina odlučili da ne izlažu na Interfestu, a takvih je poprilično, glavna zamerka je da se festival lagano pretvara u vašar i da je izgubio onu dozu elitizma koji prati vino. Možda su oni u pravu, no pre bi rekli da je sveopšta kriza učinila svoje i da su čelni ljudi festivala, nastojeći da ga održe, smanjivali cene izlagačkog prostora čime su privukli niže rangirane vinarije, te vinarska udruženja i pojedine proizvođače delikatesa, te turističke organizacije i proizvođače rukotvorina. Takođe, velika je zamerka na neadekvatne uslove konzumiranja vina, odnosno da se vina služe u plastičnim čašama, nedovoljno rashlađena, na velikim atmosferskim temperaturama i slično.\nBilo kako bilo Interfest je postao i ostao jedan od simbola Novog Sada, a skretanje ka gradskoj manifestaciji vašarskog tipa, uz koncerte mejnstrim bendova, možda je logična evolucija ovakvog tipa manifestacija. Ako se studiozno analizira način rada u proteklih deceniju i kusur, te učesnici i posetioci festivala, nameće se zaključak da bez obzira na sve mane festival opstaje, doduše uz određene promene i privlači veliki broj Novosađana, ali i gostiju našeg grada.


Alter pogon – Playground produkcija\nHome Projekti 2013. Alter pogon\nautorka: Jelena Vukmanović\narhivski snimci: Miroslav Đuričić\norganizatorka: Ana Leginj\nU proteklim decenijama, sa povećanjem životnog standarda, menjao se sastav otpada, ali, menjala se i količina koju građani dnevno proizvedu, pa tako prosečan građanin Srbije proizvede dnevno i do jednog kilograma otpada.\nNaša zemlja kasni u primeni biomase i otpadnih materija u energetske svrhe. Komunalni otpad se odlaže na deponije bez tretmana, a industrijski otpad se odlaže zajedno sa komunalnim. Mali broj preduzeća bavi se reciklažom, a prerađeni otpad se koristi samo u jednoj cementari. Stoga je u Srbiji alter pogon još uvek samo potencijal za naredne decenije. Sa primenom Zakona o upravljanju otpadom, donesenim 2009. godine, vidljivi su prvi pomaci, ali su i dovedeni u rizik od usporavanja ukidanjem Fonda za razvoj životne sredine.\nZašto je važno da Srbija ne stane na putu uspostavljanja sistema upravljanja otpadom u emisiji “Alter pogon” govore delatnici komunalnog sektora, stručnjaci za zaštitu životne sredine, ali i oni koji od otpada žive.\nProjekat je realizovan pod pokroviteljstvom Ministarstva kulture i informisanja Republike Srbije i Pokrajinskog sekretarijata za kulturu i javno informisanje


Poslednja izmena 18:15\n10.03.2020 u 21:20\nDržavljanin Srbije optužen za ratne zločine uhapšen u Mađarskoj\nBUDIMPEŠTA - Sud u Budimpešti naredio je pokretanje predekstradicionog procesa protiv državljanina Srbije uhapšenog u Mađarskoj, a koji je osumnjičen za ratne zločine protiv civilnog stanovništva tokom 1999. godine na Kosovu. Uhapšeni se nalazi na međunarodnoj poternici izdatoj na zahtev kosovskih institucija, stoji u sudskom obrazloženju, prenosi MTI. Muškarac je optužen za nanošenje telesnih povreda i silovanje trudnice u selu Vidanje u junu 1999. godine, navodi se u sudskoj odluci, prenosi Tanjug. Osumnjičeni nije pristao da bude izručen po pojednostavljenoj proceduri, pa mu je sud odredio zadržavanje u periodu od 40 dana. Nakon toga, sud će razmotriti njegovo izručenje ukoliko dobije potpuni zahtev za ekstradiciju.\n10.03.2020 u 21:08\nStupile na snagu sankcije SAD prištinskim vlastima\nKOSOVSKA MITROVICA - Sankcije koje su prištinskim vlastima nedeljama najavljivali zvaničnici SAD ako ne ukinu takse na srpsku robu stupile su na snagu danas, s obzirom na to da je obustavljen program „Milenijum čelindž korporejšn” (MČK) sa investicijama na Kosovu u vrednosti od oko 200 miliona evra, koji je zvanično trebalo da danas počne, prenosi Tanjug. Kako prenosi Kosovo onlajn, na osovnu prepiske MČK -a, u koju je američki biznis portal „InFokus”, imao uvid, bilo je planirano da danas počne sa investicijama na Kosovu u tri ključna projekta ukupne vrednosti oko 200 miliona evra. Projekti MČK -a, kako se navodi, kreirani za ovu godinu fokusirani su na energetski sektor, posebno na elektroenergetski sistem na Kosovu, a njihov cilj bio je energetska stabilnost i investicije u\n10.03.2020 u 19:47\nVulin se sastao sa novim šefom NATO vojne kancelarije za vezu\nMinistar odbrane Aleksandar Vulin sastao se sa novopostavljenim šefom NATO vojne kancelarije za vezu u Beogradu brigadnim generalom Tomazom Vitaleom, saopštilo je Ministarstvo odbrane. Na početku sastanka, ministar Vulin poželeo je generalu Vitaleu mnogo uspeha na novoj dužnosti. Ministar Vulin naglasio je da je Srbija vojno neutralna i da saradnja sa NATO-om pod okriljem Programa „Partnerstvo za mir“ predstavlja optimalni okvir. Za Srbiju je apsolutno neprihvatljivo formiranje tzv. „vojske Kosova“, kao i najavljeno uvođenje obaveznog vojnog roka na Kosovu i Metohiji. Rezolucija 1244 jasno određuje da je Kfor jedina oružana sila na Kosovu i Metohiji i tu ne može biti izuzetaka. S tim u vezi, dodao je ministar Vulin, Kfor predstavlja jedini garant bezbednosti na prostoru Kosova\nTrampov sin poručuje da je vreme da se američki vojnici vrate sa Kosova\nVašington - Najstariji sin američkog predsednika Donalda Trampa, Donald Tramp mlađi podržao je američkog senatora Dejvida Perdjua koji je kazao da bi SAD trebalo da preispitaju svoje prisustvo na Kosovu i Metohiji. Donald Tramp mlađi (Foto EPA/Francis R. Malasig) „Slažem se. Na Kosovu ima 650 američkih vojnika. Vreme je da ih vratimo kući”, napisao je Trampov sin na Tviteru. Perdju je ranije danas napisao na Tviteru da Priština mora da uradi svoj deo posla i ukine takse nametnute Srbiji, kao i da bi SAD, ako Kosovo nije potpuno posvećeno miru, trebalo da preispitaju svoje prisustvo tamo.\n09.03.2020 u 21:44\nKOSOVSKA MITROVICA - Predstavnici vlade privremenih prištinskih institucija saopštili su da nemaju informacije o tome da su SAD blokirale 200 miliona evra planiranih za ulaganje na Kosovu, a preko programa „Milenijum čelendž korporejšen” (MČ). Potpredsednik vlade Haki Abazi rekao je za „Gazetu Blic” da je trenutno MČ izdvojio 10 miliona evra za Kosovo i da vlada nije obaveštena o tome da je suspendovan neki projekat. „Mi nemamo informacije o tih 200 miliona evra i nećemo komentarisati novinske naslove koji služe kao vrsta pritiska. Bilo je govora o 200 miliona, međutim izdvojeno je samo 10 miliona koji su namenjeni Kosovu, nemamo informacije o nekoj suspenziji i podršci od MČ”, rekao je Abazi, prenosi Kosovo onlajn. Prištinska Gazeta ekspres objavila je ranije danas da će SAD\n05.03.2020 u 21:44\nAmerička privredna komora na Kosovu: Bezuslovno ukidanje taksa od presudnog značaja\nAmerička privredna komora na Kosovu istakla je da je bezuslovno ukidanje kosovskih taksa na uvoz robe iz Srbije i BiH od presudnog značaja i da bi takav potez bio dokaz posvećenosti Prištine izuzetno dobrim odnosima sa SAD. U saopštenju objavljenom na sajtu Američke privredne komore na Kosovu izražava se zabrinutost „zbog nedavnog diskursa u vezi s taksama koje je Kosovo uvelo za dve države Zapadnog Balkana” i navodi da „barijere u vezi s taksama, koje zemlje u ovom regionu nameću jedna drugoj, ometaju slobodno kretanje robe i ljudi i odlažu napredak na njihovom evroatlantskom putu”, prenosi Kossev. „U tom pogledu, bezuslovno ukidanje odluke o uvođenju taksa, u skladu s pozivom predsednika Trampa, državnog sekretara Majka Pompea i ostalih visokih zvaničnika američke administracije,\n02.04.2020 u 17:22\nAvion „Er Srbije” vratio 136 naših građana iz Pariza i Amsterdama\n02.04.2020 u 17:19


Predsednik Buš sutra treba da obiđe područje pogođeno uraganom\nAmerički predsednik je istakao da kradljivci koji koriste situaciju na ugroženom području, ne smeju da se tolerišu.\nDodatni vojni brodovi se pripremaju da zaplove prema Meksičkom zalivu sa medicinskim osobljem i spasilačkim ekipama. U toku dana, na područje pogođeno uraganom treba da pristigne još 20 hiljada pripadnika Nacionalne garde, koji treba da pomognu da se obnove red i zakon.\nPredsednik Buš je rekao da je jasno da se žrtve uragana osećaju prevarenim.\n«U potpunosti razumem da ljudi žele da su neke stvari već urađene. Hoću da kažem da razumem da su ljudi na licu mesta nestrpljivi. Mogu da zamislim, u stvari ne mogu da zamislim kako je mahati nekakvim transparentom na kojem piše dođite i spasite me», rekao je predsednik, dodavši da čak i federalna vlada nije očekivala uništenje koje je donela Katrina.\n«Mislim da niko nije očekivao proboj nasipa. Nije očekivana toliko ozbiljna oluja. Ti nasipi su probijeni i, kao rezultat, poplavljen je najveći deo Nju Orleansa. Sada moramo da se izborimo sa time i uspećemo», naglasio je predsednik.\nCrveni krst je saopštio da je prikupio više od 21 milion dolara, a američke korporacije su izdvojile još 33 miliona. Predsednik je zatražio od bivših predsednika Buša i Klintona da počnu da prikupljaju novac za žrtve uragana, kao što su uradili i za žrtve prošlogodišnjeg cunamija.\nSekretar za unutrašnju bezbednost je rekao da nas je Katrina ponovo podsetila koliko je važno biti spreman.\n«Moramo da budemo pripravni na ovakve opasne situacije i kao zemlja i kao pojedinci», rekao je Čertof.\nPredsednik – kao što sam rekao – sutra odlazi na područje pogođeno uraganom, gde će se susresti sa žrtvama i spasiocima duž obale Misisipija i u Nju Orleansu.


PORTAL: Svađe i uvrede zbog Roma\nProterivanje romskog stanovništva iz Francuske posvađalo Sarkozija i Žozea Manuela Baroza. Hakeri napali stranicu francuskog ministarstva spoljnih poslova i ostavili uvredljivu poruku\nVerbalni obračun... Žoze Manuel Barozo i Nikola Sarkozi\nNepoznati hakeri napali su stranicu francuskog ministarstva inostranih poslova na Tviteru. Tokom nekoliko minuta, na „Francediplo" mogla se pročitati uvredljiva poruka na račun Roma i Evropske unije, ispisana na engleskom jeziku.\n„F+++ You Romanian people! I hate you and I want destroy EU" (J+++ se Rumuni! Mrzim vas i želim da uništim EU), pisalo je u poruci koja je postavljena u vreme kada sajt beleži najveći broj poseta. Incident se dogodio u trenutku kada se na samitu EU vodila žestoka rasprava povodom odluke Francuske da protera nekoliko stotina Roma.\n- Nalog je bio meta hakera. Izbrisali smo poruku - saopštili su nadležni za sajt u Ke d'Orseju, navodeći da će biti preduzete sve neophodne mere da se incident ne bi ponovio.\nNemačka ne planira proterivanje Roma\nNemačka vlada ne planira rasturanje romskih naselja niti proterivanje Roma iz zemlje. Portparol nemačke vlade Štefen Zajbert saopštio je da kancelarka Angela Merkel u Briselu ni na samitu EU ni neposredno posle sastanka sa predsednikom Francuske Sarkozijem nije razgovarala o romskim naseljima u Nemačkoj, a kamoli o njihovom rasturanju. Mediji su prethodno javili da je Sarkoziju kancelarka Merkel pružila „totalnu podršku" u vezi sa pitanjem proterivanja Roma i najavila da će i u Nemačkoj narednih sedmica biti „rasturana romska naselja".\nInače, pitanje proterivanja Roma iz Francuske obeležilo je i samit Evropske unije, a bilo je povod i za verbalni okršaj francuskog predsednika Nikole Sarkozija s predsednikom Evropske komisije Žozeom Manuelom Barozom, potvrdilo je više učesnika skupa.\n- Sarkozi je ubedljivo branio poziciju Francuske. Barozo je ustao i rekao da nije zadovoljan sadašnjom situacijom u Francuskoj, a Sarkozi je na to oštro odgovorio - rekao je jedan izaslanik.\nNa direktno pitanje da li je Sarkozi vikao na njega, Barozo je, na konferenciji za novinare, izbegao da direktno odgovori, izjavivši da ne želi da se upušta u „beskorisnu retoriku".\nBarozo je rekao da je diskriminacija etničkih manjina neprihvatljiva i posredno priznao da je komesarka EU za pravosuđe Vivijan Reding preterala kad je uporedila proterivanje Roma iz Francuske s događajima u Drugom svetskom ratu.\n- Tačno je da je u žaru rasprave bilo preteranih komentara. Komesarka Reding je to priznala, a drugi bi mogli da razmisle o tome da učine isto - rekao je Barozo, ne pomenuvši direktno francuske zvaničnike.\nSarkozi je demantovao da se tokom samita verbalno sukobio sa Barozom, rekavši da „zna da zadrži mir i hladnokrvnost".\nFrancuski predsednik je reči Redingove nazvao uvredljivim i dodao da će Francuska nastaviti sa uklanjanjem nelegalnih naselja, bez obzira na etničku pripadnost stanovnika tih naselja.\n- Evropa ne može da zatvori oči pred nelegalnim naseljima i svi su se sa tim složili - rekao je Sarkozi.


Moj izbor 2020 - Hvala vam što ste glasali - Moj izbor - nagrada potrošača\nMoj izbor 2020 – Hvala vam što ste glasali\nHvala vam što ste svojim glasovima doprineli da i ove godine izaberemo i nagradimo najbolje domaće proizvode i brendove u akciji „Moj izbor“.\nDA BISTE SE VRATILI NA LISTU KATEGORIJA I IZABRALI NOVU KATEGORIJU U KOJOJ ŽELITE DA GLASATE, KLIKNITE NA OVAJ LINK.\nDve hiljade potrošača širom Srbije će, po deseti put, svojim glasovima odlučiti koji domaći proizvodi i brendovi su zaslužili priznanje „Moj izbor“. Ali, pre toga, vi ćete odlučiti koji brendovi će se plasirati u finale!\nOvom akcijom podstičemo poboljšanje kvaliteta robe i usluga u Srbiji, jer isključivo naši potrošači svojim glasovima odlučuju koji domaći proizvodi i brendovi zaslužuju da dobiju nagradu potrošača „Moj izbor 2020“.\nPozivamo vas da na početnoj stranici www.MojIzbor.rs izaberete još neku kategoriju i da glasate za svoje favorite.\nHvala vam na glasanju i podršci!\nDodelu priznanja Moj izbor za najomiljenije domaće proizvode i brendove po deseti put organizuje udruženje Moja Srbija, sa ciljem podsticanja razvoja domaće proizvodnje i promocije kvaliteta domaćih proizvoda i brendova.\nAkciju Moj izbor 2020 organizujemo uz podršku potpredsednice Vlade Republike Srbije Zorane Mihajlović, Ministarstva građevinarstva, saobraćaja i infrastrukture Republike Srbije i Grada Beograda.\nOve godine, u konkurenciji za nagradu naći će se oko 1.000 domaćih proizvoda i brendova u 27 kategorija, a glasanje će biti organizovano u dva kruga. U prvom krugu će glasati korisnici interneta, a brendovi sa najvećim brojem glasova će se plasirati u finale, gde će ih, u svakoj kategoriji, čekati po pet najbolje plasiranih brendova iz prošlogodišnje akcije. Finalno glasanje će biti obavljeno na terenu, širom Srbije.


Ništa nema neobično u tome da iz BiH izvozimo banane iako se ne uzgajaju u našoj državi, rekli su iz Vanjskotrgovinske komore BiH za Akta.ba.\n“Kao što rade i druge zemlje tako i naša zemlja vrši reeksport realizaciju poslovnih ugovora sa povezanim kompanijama u regionu. Uvoz radi izvoza je inače dozvoljen u slobodnoj trgovini”, naveli su iz Vanjskotrgovinske komore.\nIz naše države u periodu od prvog do desetog mjeseca ove godine je izvezeno 250,205 kg banana svježih ili suhih čija je vrijednost 235, 320 KM.\nPrema podacima Vanjskotrgovinske komore banane su izvezene uglavnom u susjedne zemlje.\nNajviše je izvezeno u Srbiju i to 124,830 kg banana vrijednosti 118.446KM. Zatim u Crnu Goru 63,144kg vrijednosti 61,478KM. U Sloveniju 41,710kg vrijednosti 38,412KM te u Grčku 20,520kg vrijednosti 169,82KM.\nPrema podacima Vanjskotrgovinske komore BiH, do kraja juna ove godine izvezeno je hurmi u vrijednosti 389.494 KM (oko 200 hiljada eura), banana za 104.691 KM (53,5 hiljada eura), grejpfruta za 34.071 KM (17,4 hiljade eura), i ananasa za 18.620 KM (9.500 eura).\n“S obzirom na to da BiH nije pogodna za uzgoj ovih kultura može se zaključiti da se radi o reeksportu, odnosno realizaciji poslovnih ugovora sa povezanim licima u regionu, prvenstveno među članicama CEFTA, odnosno uvozu radi izvoza koji je dozvoljen u slobodnoj trgovini”, rekli su tada Vanjskotrgovinske komore BiH.\nAnanasBananeHurmeIzvozTropsko voćeVanjskotrgovinska komora BiHVoće\nPrevious article Bakir Izetbegović i ambasador Turske govorili o izmjenama izbornog zakona: “Građanski princip će morati dobiti prevagu nad etničkim”\nNext article Vratio se u domovinu iz Austrije, ali… “Žena nije htjela da se vrati u Bosnu i sad tražim drugu”


Tramp: Fauči svedoči u Senatu, SAD će objaviti izveštaj o poreklu koronavirusa\nGlavni američki ekspert za zarazne bolesti Entoni Fauči i predsednik SAD Donald Tramp na brifingu u Beloj kući\nPredsednik Donald Tramp rekao je u utorak da će glavni zdravstveni zvaničnik Entoni Fauči svedočiti naredne nedelje u Senatu, na pretresu o odgovoru zemlje na koronavirus, ali da nije mogao da svedoči u Predstavničkom domu, u kojem većinu imaju demokrate.\nTramp je u obraćanju novinarima u Beloj kući branio odluku da spreči Faučija, koji je glavni ekspert za zarazne bolesti, da svedoči u donjem domu Kongresa i optužio demokrate da pokušavaju da mu "smeste", da ga mrze i da žele da pobede na predsedničkim izborima u novembru.\n"Predstavnički dom je nameštaljka. Predstavnički dom je grupa ljudi koji mrze Trampa. U odbore su stavili sve koji mrze Trampa. Predstavnički dom bi trebalo da se srami, demokrate bi trebalo da se srame zato što ne žele da uspijemo. Žele da budemo nesupešni da bi pobedili na izborima, na kojima ne mogu da pobede", rekao je Tramp.\nFauči, koji je na čelu Nacionalnog instituta za alergije i zarazne bolesti, trebalo bi da 12. maja svedoči pred senatskim Odborom za zdravstvo, obrazovanje, rad i penzije, uz ostale visoke američke zdravstvene zvaničnike - među kojima su komesar Uprave za hranu i lekove Stiven Han i direktor Centara za kontrolu i prevenciju bolesti Robert Redfild.\nOd Faučija je traženo da 6. maja svedoči u pododboru Predstavničkog doma koji nadzire zdravstvene programe, ali je Bela kuća saopštila da bi njegovo svedočenje bilo "kontraproduktivno".\nTramp najavljuje izveštaj o poreklu virusa\nPredsednik Tramp je u utorak pozvao i Kinu da bude transparenta o tome šta zna o poreklu koronavirusa, koji se prvobitno pojavio u Vuhanu. Tramp je najavio da će Sjedinjene Države objaviti svoj izveštaj o poreklu koronavirusa, ali nije rekao kada.\nAmerički predsednik, koji je u početku hvalio Kinu zbog odgovora na epidemiju a posle počeo da je optužuje za širenje virusa, rekao je da nije razgovarao sa kineskim predsednikom Ši Đinpingom.\n"Želimo da budu transparentni. Želimo da saznamo šta se dogodilo da se nikada ne bi ponovilo", rekao je Tramp.\nDržavni sekretar Majk Pompeo rekao je u nedelju za televiziju Ej-Bi-Si da postoje "značajni dokazi" da je koronavirus potekao iz kineske laboratorije, ali nije osporio izveštaj američkih obaveštajnih agencija da Kovid 19 nije veštački proizveden.\nLaboratorija u Vuhanu je odbacila te optužbe. Većina eksperata veruje da je virus potekao sa pijace u tom gradu i da je prenesen sa životinja na ljude.\nViše od 70 hiljada žrtava koronavirusa u SAD, modeli predviđaju teško leto\nIzveštaj SAD: Kina krila ozbiljnost pandemije da bi gomilala medicinske zalihe\nTramp: Kina čini sve da izgubim izbore\nGrađani Vuhana skeptični prema tvrdnji da u bolnicama nema pacijenata sa Kovidom-19


Boško Đokić: Počinje fibembar - KOS magazin\nBoško Đokić: Počinje fibembar\nPre nego što vam kažem ”dobar dan”, naglašavam da sam u pisanje ove kolumnice, sticajem vremenskih okolnosti, krenuo ”kao deda u goveda”. Hoću reći da ćete vi koji ovo čitate u sredu, znati nešto što ja ne znam u utorak sabajle. Prvo, da li će momci koji nas predstavljaju na Univerzijadi u Kini osvojiti bronzu i tako nastaviti trofejni, letnji košarkaški niz, što bi bio baš podvig, posle dvadeset pet otkaza treneru Zoranu Todoroviću. Drugo, kojih dvanaest momaka je selektor Aleksandar Đorđević poveo na prvenstvo Evrope u Istanbul. U ozbiljnu analizu ovog takmičenjca ne ulazim bez ovonedeljne verbalne devize. Iako sam ja bio za – ”nekome je potrebna košarka, a neko je potreban istoj”, ponovo je, siledžijskom metodom ”jači tlači”, usvojena misao Njofre Paviljonskog – ”iz vrane što ispa’ne, teško soko postane”…\nElem, na vaše logično pitanje – zašto za najjače kontinentalno basket nadgornjavanje upotrebljavam deminutiv, hitro odgovaram – zato što će to (od) ove godine biti drugorazredno takmičenje. Uvidom u sastave svih reprezentacija, kao i prostom matematičkom radnjom zvanom sabiranje, doći ćemo do brojke od pedesetak odličnih ili vanserijskih košarkaša koji neće nastupati od 31. avgusta do 17. septembra na Evropskom prvenstvu u Turskoj, Rumuniji, Finskoj i Izraelu. Ova neobična ”basket epidemija” nastala je spontano, kao pobačaj, ili organizovano, metodom ”od uva do uha” – ne znam detalje. Od svih odustajanja četvrtina su realne povrede, druga četvrtina sumnjive ozlede/uvrede, ostatak je NBA sugestija – ”Neću Biti Angažovan ako (se) zaigram”. Pametniji će shvatiti, ostalima ne mogu pomoći, kao što i FIBA u odavno izgubljenom ”ratu” sa firmom EKA treba da krene od pitanja ko i zašto je dva najjača klupska takmičenja ”prodao” za siću (oko 450 hiljada evra, tako nešto), pa bi sada da kaže ”puj-pike-ne-važi”. Gotovo je sad, FIBA u kalendar treba da unese trinaesti mesec u godini (recimo ”fibembar”, koji pada između jula i avgusta) da bi se ”važila” i vratila na negdašnje pozicije. To je kao kad je majka rekla ćerki – ”daj mu, dobar je momak, živećeš u gradu”, pa sad obe okopavaju kukuruz u nedođiji, sa četvoro maloletne dece koje čuva deka…\nElem, posledično, ni srpski tim neće izaći u punom sastavu, pa je logično da kažem ”timčić”. Stefan Marković poodavno se oprostio od nacionalnog sastava, što i nije bio problem dok nismo saznali da ni Miloš Teodosić neće igrati, kao ni Ognjen Jaramaz koji je bio na ”širokom spisku”. Dangubić je imao drugu zanimaciju letos, nisam siguran da će Đorđević voditi u Tursku oba rovita igrača – i Nedovića i Kalinića, Simonović se ”povredio u šaku” na Kopaoniku, tako da se iskomplikovala situacija i na spoljnim pozicijama. Centarska linija već dve akcije ne može da računa na genijalnog Nemanju Bjelicu, a neće biti ni reprezentativno pouzdanog Raduljice, kao ni mlađanih Jokića i Milutinova. Još jednom pročitajte prezimena koja neće nastupati, pa ćete videti koliko smo oslabljeni kreativno (Teodosić, Bjelica, Jokić), defanzivno (Marković, Dangubić, Raduljica, Milutinov, nedajbože Lazić, Kalinić, Milosavljević), a o ofanzivi ne treba ni pričati – Teodosić, Simonović, Bjelica, Jokić, Raduljica. Neću da govorim koliko smo u minusu ”energetski”, voljom, htenjem, pozitivnim emocijama – jer treba u osamnaest dana odigrati cirka devet utakmica, svaki drugi dan u proseku. Olakšavajuća okolnost je da smo sve vreme u Istanbulu, ne pomeramo se kojekuda. Zaključak: kao i većina ostalih timova, i Srbija će nastupiti u krnjem sastavu, samo je pitanje, figurativno, hoće li to 49 ili 51 odsto biti dovoljno za uspeh…\nDakle, puno poverenje imam u Saleta i njegove saradnike, naravno i u momke koji su mu preostali, jer se radi o odličnim košarkašima: Jović, Nedović, Bogdanović, Gudurić, Kalinić, Lučić, Mačvan, Marjanović i nekolicina sigurno mogu do medalje, tačnije na pobedničko postolje. Da i to obrazložim, da ne bude navijačka prognoza, po sistemu ”naši su”. Odliv asova je, evidentno, nešto veći u sredinama koji ih više i imaju (Španija, Srbija, Francuska, Grčka, Hrvatska…), pa se situacija na kladionicama donekle menja. Nadalje se pominju kao kandidati za medaljicu, uz naše, Španci, Francuzi i Litvanci, ali im je prišla sasvim blizu, recimo na tri do pet poena zaostatka, grupa država kojima basket mnogo znači u spektru sportova: Grčka, Hrvatska, Italija, Crna Gora, Turska, verovatno još koji sastav, nećemo znati dok ples ne počne. Slikovito, na primeru Španije: ranije su na ovakva takmičenja dovodili desetak asova i dvojicu odličnih igrača, sada četiri-pet vanserijskih basketaša i sedam-osam odličnih ili jako nadarenih. Naravno, za medalju je važan i trofejni trener, kao i momci koji odlično igraju finalne, odnosno bitne mečeve, a takvih ima dosta i u našim redovima…\nSad, specifičnost prvenstva Evrope je u tome (pored toga što igra pola starog kontinenta) što posle prvih pet mečeva po grupama, odmah idu eliminacije kroz osminu finala i tako dalje. Neće biti većih problema da budemo među četiri protiv Letonije, Rusije, Turske, Velike Britanije i Belgije, ali je logično da bude kalkulacija, kako zbog imena protivnika kad krene igra ”na ispadanje”, tako i zbog rasporeda energije sa vodećim, posebno igračima pod povredom. Srećno srpskom timu, uz izmenu izreke ”pamet u glavu i dupe uza zid” (Njofre Paviljonskog) u – ”magiju u glavu i muda u procep”…


U kući u Barandi, selu u Južnobanatskom okrugu, izbio je požar oko 12. 00 sati, kada se zapalio dimnjak i tako zahvatio kompletan sprat kuće, saznaje "Blic".\nNa licu mesta, nalaze se dva vatrogasna vozila sa nekoliko vatrogasaca, ekipe Hitne pomoći, kao i policija. Gašenje požara u Ulici Save Kovačevića kod broja 47, trajalo je skoro dva sata, povređenih nema, a ukućani su na vreme evakuisani.\n- Gorela je krovna konstrukcija kuće, a najbitnije je da povređenih nema - rekli su za "Blic" iz MUP-a Pančeva.\nOko kuće nalazi se veliki broj komšija koji pomažu u gašenju požara. Kako se može videti i na fotografijama, deo krova je uništen, a vatrena stihija ne jenjava.\n- Zapalio im je dimnjak kuće, a ne mogu da ugase već duže vreme jer vatra zahvatil sve predmete na spratu - rekao je za "Blic" jedan od očevidaca.


Primeri uspešnih projekata od strane prof. dr Vladimir Obradović u Uljanovsku, Rusija, 2018. – Katedra za menadžment i specijalizovane menadžment discipline\nPrimeri uspešnih projekata od strane prof. dr Vladimir Obradović u Uljanovsku, Rusija, 2018.\nBy admin 4 Jul 2018 Vesti\nProf. dr Vladimir Obradović predstavio je uspešne primere evropskih industrijskih i infrastrukturnih projekata na Međunarodnoj konferenciji o upravljanju projektima – 2018: ”State, Digital Economy, Infrastructure”, koja се održava od 3. do 5. jula u Uljanovsku, Rusija. Program konferencije uključuje prezentacije vodećih ruskih i međunarodnih stručnjaka iz oblasti projektnog menadžmenta.\nKonferencija je organizovana od strane Vlade Uljanovsk regiona koju predstavlja guverner, zatim Ruske asocijacije za upravljanje projektima SOVNET, Međunarodne asocijacije za upravljanje projektima – IPMA, Analitičkog centra Vlade Ruske Federacije i Uljanovsk Univerziteta.\nPredstavnici nuklearnih, vazduhoplovnih, automobilskih i drugih industrijskih klastera regije Volga, predstavnici Ruske federacije i privrede su uzeli učešće na ovoj istaknutoj međunarodnoj konferenciji.\nUpis ocena iz Menadžmenta u junskom roku\nKonačne ocene iz predmeta Upravljanje projektima i upis ocena\nIspit i zaključivanje ocena iz predmeta Menadžmenta\nRapored po salama za polaganje drugog kolokvijuma iz predmeta Upravljanje projektima\nRaspored za polaganje 3. testa iz Menadžmenta


Vulin govori što Vučić misli: Nema mjesta u Savjetu Evrope i za Srbiju i za Kosovo – TuzlaInfo.ba\nVulin govori što Vučić misli: Nema mjesta u Savjetu Evrope i za Srbiju i za Kosovo\n14/05/2022 | 15:42\nMinistar unutrašnjih poslova Srbije Aleksandar Vulin izjavio je danas da ne može EU da sjedi na dvije stolice i da traži da se Srbija uskladi sa njenom politikom, a u isto vrijeme da podržava Prištinu da bude član Savjeta Evrope.\n“Predsjednik Srbije Aleksandar Vučić pažljivo prati izjave evropskih zvaničnika, a posebno predstavnika Vlade Savezne Republike Njemačke i zato ga molim da ne pokušava da nađe opravdanje za nediplomatski stav gospodina Saracina. Izjaviti u Prištini da takozvano Kosovo treba da bude član Savjeta Evrope, a u Beogradu pričati o evropskoj perspektivi Srbije je licemjerno koliko i uvredljivo”, rekao je Vulin.\nOn smatra da ne bi trebalo “da čekamo još 20 godina da bi znali da nas Evropska unija neće i da će za Šiptare biti odvojeno posebno mjesto bez obzira koliko puta pogazili riječ i odbili da sprovedu dogovoreno”, navedeno je u saopštenju Ministarstva unutrašnjih poslova Srbije.\n“Nema mjesta u Savjetu Evrope i za državu Srbiju i za teritoriju Kosovo pod privremenom upravom Ujedinjenih nacija. Često iz Evropske unije stignu upozorenja da Srbija ne može da sjedi na dvije stolice, sada neka svoju mudrost isprobaju na sebi. Neka se Evropska unija opredijeli. Od njenog opredjeljenja zavise i mnoge naše odluke”, rekao je Vulin komentarišući stav izaslanika njemačke vlade za Zapadni Balkan Manuela Saracina da je stav Njemačke jasan i da je Kosovo u srcu Evrope i da pripada Savjetu Evrope, piše Tanjug.\nSaracin je na Twitteru napisao da je ministarki spoljnih poslova privremenih prištinskih institucija Doniki Gervali jučer prenio podršku Njemačke kandidaturi Kosova za članstvo u Savjetu Evrope. Priština je 12. maja podnijela zahtjev za prijem u Savjet Evrope, što je Beograd ocijenio kao kršenje Vašingtonskog sporazuma.\nPoslije jučerašnje sjednice Savjeta za nacionalnu bezbjednost šef diplomatije Nikola Selaković saopštio je da je predsjedniku Aleksandru Vučiću predao note četiri države koje su povukle priznanje nezavisnosti Kosova.


Počeo novi krug uređenja ulaza stambenih zgrada na Savskom vencu: Opština uložila sredstva - Beogradski Portal\nPočeo novi krug uređenja ulaza stambenih zgrada na Savskom vencu: Opština uložila sredstva\nNovi krug uređenja ulaza stambenih zgrada na teritoriji opštine Savski venac počeo je prošle nedelje, nakon što je završen javni konkurs za bespovratno sufinansiranje radova u stambenim zajednicama. Radove u ulazima stambenih zgrada u Ulici Baje Pivljnina 23 i 23 a, kao i u Jug Bogdanovoj 16 danas je obišao predsednik opštine Savski venac Miloš Vidović.\nNakon obilaska radova i razgovora sa građanima predsednik Vidović je rekao da će Opština sufinansirati do 90 odsto visine radova za održavanje zgrada i da će u ovom krugu biti uređeno oko 40 stambenih zajednica koje su aplicirale za projekat uređenja ulaza, što će ukupno biti 90 uređenih ulaza do kraja godine.\n-Započeti radovi u okviru ovog konkursa se odnose na krečenje i bojenje ulaza i pristupnih hodnika,zamenu vrata, poštanskih sandučića, interfona, zamenu tastera za paljenje svetla kao i zamenu starih plafonjera u hodnicima i postavku novih led plafonjera sa senzorom. U narednom periodu nastaviće se izvođenje radova u ostalim stambenim zajednicama u skladu sa planiranom dinamikom, do utroška obezbeđenih sredstava, a sve u cilju da naši sugrađani žive u uređenijoj i lepšoj sredini – poručio je Vidović.\nObilasku radova prisustvovala je članica Veća opštine Savski venac Ana Marinković i Načelnik Odeljenja za projekte razvoja Vladimir Nastić.


Užice - Blic Sport\nUžice se večeras, jer prilike ranije nisu dozvoljavale, oprostilo od svog sugrađanina, voljenog Ante, fudbalskog stručnjaka koji je dostigao svetsku slavu, ali pre svega čoveka koji je plenio gospodskim manirima u svakoj prilici i neizmerno voleo svoj grad.\nSLOBODA U ELITI Sponzor iz Čikaga i trener iz Čačka vratili najbolju srpsku košarku u Užice\nDerbi meč 21. kola Druge košarkaške lige Srbije između Novog Pazara i Slobode iz Užica obeležio je napad na trenera gostiju Vladimira Lučića.\nVELIKO SRCE ŠAMPIONA Otvoreno novo dečje igralište u Užicu zahvaljujući Fondaciji "Novak Đoković"\nPredstavnici Fondacije "Novak Đoković", grada Užica i Predškolske ustanove „Užice”, u ponedeljak su svečano otvorili kompletno opremljeno igralište za decu u vrtiću „Bambi”. U adaptaciju igrališta Fondacija je uložila 2.305.875 dinara.\nVodeća dva tima Prve lige Srbije u prvom kolu prolećnog dela prvenstva podelila su bodove u Užicu i učvrstila se na vrhu tabele.


HRA i IA: Vojnici i policajci mogu bez uniforme da prisustvuju litijama – Borba\nZakon o Vojsci i Zakon o unutrašnjim poslovima dozvoljavaju službenicima Vojske i policije da prisustvuju protestnim, stranačkim i drugim političkim skupovima bez uniforme, istakle su nevladine organizacije (NVO) Akcija za ljudska prava (HRA) i Institut alternativa (IA) u pismu Načelniku Generalštaba Vojske Crne Gore, Dragutinu Dakiću, saopšteno je iz tih NVO.\nNavode da su pismo Dakiću uputile juče, povodom njegovih nedavnih izjava da ne odobrava učešće službenika Vojske na litijama, i saznanja da Generalštab Vojske Crne Gore poziva službenike Vojske na raport zbog odlaska na litije.\n“U pogledu ostalih aktivnosti, kao što je komunikacija na društvenim mrežama, predložili smo da se zakonske zabrane “političkog djelovanja” i “ispoljavanja političkih uvjerenja” zakonima odgovarajuće preciziraju”, navodi se u saopštenju koje potpisuju Tea Gorjanc Prelević, izvršna direktorica HRA i Stevo Muk, predsjednik Upravnog odbora NVO IA.\nOd vojnika se očekuje da brani državu u skladu sa zakonima i Ustavom: Bosković sa vojnicima\nU pismu su istakli da Zakon o Vojsci u članu 60 dozvoljava službenicima Vojske da prisustvuju protestnim, stranačkim i drugim političkim skupovima bez uniforme.\n“Iako ovaj zakon načelno zabranjuje “ispoljavanje političkih uvjerenja” (čl. 18 st. 2), kao i Zakon o državnim službenicima (član 9), nijedan zakon te pojmove ne definiše. Prema tome, i ako se smatra da litije nisu samo vjerski skup, nego protestni skup političkog karaktera, pripadnici snaga bezbjednosti opet mogu da prisustvuju takvom okupljanju pod uslovom da nisu uniformisani”, .\nU pismu se navodi da međunarodni ugovori o ljudskim pravima dozvoljavaju državama da ograniče slobode izažavanja i okupljanja pripadnicima bezbjednosnih snaga (Evropska konvencija o ljudskim pravima čl. 11 st. 2, Međunarodni pakt o građanskim i političkim pravima čl. 21 st. 2) kada je to neophodno za ostvarenje legitimnih ciljeva, posebno očuvanja političke neutralnosti tih snaga.\n“Međutim, države su dužne da to ograničenje odgovarajuće preciziraju zakonom, da bi pripadnici vojske i policije u skladu s tim mogli da predvide kako će se zakon primjenjivati i usklade svoje ponašanje. U svojoj zakonodavnoj praksi države različito tretiraju ovo pitanje, neke su manje, a neke više restriktivne”, poručili su iz HRA i IA.\nNavode i da su pojasnili da u Crnoj Gori, član 9 Zakona o državnim službenicima i namještenicima obavezuje državne službenike i namještenike da “poslove” vrše politički neutralno i nepristrasno, u skladu sa javnim interesom, kao i da se “uzdržavaju od javnog ispoljavanja svojih političkih uvjerenja”.\n“Zakon o Vojsci takođe načelno propisuje “dužnost vojnih službenika da se uzdržavaju od javnog ispoljavanja političkih uvjerenja”, ali izričito dozvoljava prisustvo “protestnim ili političkim skupovima i drugim aktivnostima koje nisu u vezi sa vršenjem službe u vojsci”, pod uslovom da se tim skupovima ne prisustvuje u uniformi (čl. 60). Gotovo je ista situacija sa Zakonom o unutrašnjim poslovima, koji službenicima MUP-a i UP zabranjuje članstvo u političkoj partiji i političko djelovanje (čl. 94 st. 2), ali, kao i Zakon o Vojsci, dozvoljava prisustvo “stranačkim i političkim okupljanjima” ako se na njima ne nosi uniforma (čl. 94 st. 3)”, kazali su iz HRA i IA.\nOni su kazali i da termini “javno ispoljavanje političkog uvjerenja” i “političko djelovanje” nijesu definisani ni jednim zakonom, dok je prisustvo “protestnim ili političkim skupovima” odnosno “stranačkim i političkim okupljanjima” Zakonom o Vojsci i Zakonom o unutrašnjim poslovima dozvoljeno bez nošenja uniforme, zbog čega se ne može smatrati da su takva ponašanja nezakonita.\n“Međutim, ostaje nejasno da li se ostale aktivnosti, kao što je isticanje fotografija litija na društvenim mrežama i komentarisanje litija i fotografija, mogu smatrati zabranjenim “ispoljavanjem političkih uvjerenja” i “političkim djelovanjem”, s obzirom na to da ovi pojmovi nisu definisani. Apelovali smo da se načelnik Generalštaba založi za to da se ovi zakonski termini odgovarajuće preciziraju, da bi ovi zakoni, koji službenicima bezbjednosnih službi ograničavaju ljudska prava, zadovoljili standard “predvidljivosti”, koji zahtijeva da zakon kojim se ljudska prava organičavaju bude odgovarajuće precizan da bi se moglo predvidjeti kako će se primjenjivati i da bi se sprečila proizvoljna, tj. preširoka primjena ograničenja (vidi npr. presudu Evropskog suda za ljudska prava u predmetu Rekvenyi v. Hungary, 1999). Ovo tim prije što Zakon o Vojsci kao disciplinski prestup propisuje “povredu propisa o zabrani političkog djelovanja” (čl. 157 stav 1 tačka 23) i predviđa disciplinsku kaznu u vidu nemogućnosti napredovanja, odnosno smanjenja zarade, smjenjivanja sa dužnosti u Vojsci, itd. Kodeks vojne etike takođe ne daje pojašnjenja, već ponavlja zakonsku odredbu da se služba u vojsci vrši politički neutralno (tač. 5 st. 1), obavezuje na uzdržavanje od svakog ponašanja koje može imati negativan uticaj na ugled Vojske i odnose u Vojsci (tač. 5 st. 6), a zabranjuje prisustvo ili učešće samo u onim aktivnostima i događajima na kojima se promoviše netrpeljivost prema drugim licima ili diskriminacija, šalju poruke mržnje ili uvrede ili se izražava netolerancija, i koje su javno i moralno neprihvatljive (tač. 8)”, naveli su iz HRA i IA.\nIz te dvije NVO navode i da su takođe skrenuli pažnju da će u okviru projekta “Okupljanja za ljudska prava: Sloboda javne riječi u javnom prostoru” koji te dvije NVO sprovode uz podršku Evropske unije kroz Instrument za demokratiju i ljudska prava, Program za Crnu Goru 2018, nastaviti da prate i podstiču slobodu mirnog uživanja ovog prava u Crnoj Gori.


Dodik uručio Vučiću orden\nDodik uručio Vučiću orden za zasluge u razvijanju saradnje, opstanak i afirmaciju RS-a\nPonosan sam na odnos RS-a i Srbije, koji nije odnos predsednika Dodika i bilo koga od nas, već odnos naroda RS-a i Srbije u kojem nema trzavica, ljubomore i nikakve zavisti i to je važna tekovina koju ćemo da ostavimo Dodik i ja, rekao je Vučić\nBojana Stojanovic | 15.02.2018\nBEOGRAD (AA) - Predsednik bosanskohercegovačkog entiteta Republika Srpska (RS) Milorad Dodik odlikovao je danas predsednika Srbije Aleksandra Vučića Ordenom za naročite zasluge u razvijanju i učvršćivanju saradnje i političkih odnosa, kao i nemerljiv doprinos u borbi za fizički i duhovni opstanak, afirmaciju i razvoj Republike Srpske, javlja Anadolu agency (AA).\nNa svečanosti u Predsedništvu Srbije u Beogradu, Dodik je rekao da je odlikovanje izraz poštovanja, razumevanja i ogromne pomoći na projektima Republike Srpske.\n“Mi poštujemo okvir Srbije da poštuje teritorijalni integritet Bosne i Hercegovine, a voli Republiku Srpsku”, kazao je Dodik čestitavši Vučiću Dan državnosti Srbije.\nPredsednik Srbije naveo je da je za njega ovo mali svečani trenutak, veliko priznanje, ali da još mnogo toga može da se učini za ljude u Republici Srpskoj.\n“Ponosan sam na odnos Republike Srpske i Srbije, koji nije odnos predsednika Dodika i bilo koga od nas, već odnos naroda Republike Srpske i Srbije u kojem nema trzavica, ljubomore i nikakve zavisti i to je važna tekovina koju ćemo da ostavimo Dodik i ja”, rekao je Vučić.\nPrema njegovim rečima, orden je prevelika čast i još veća obaveza. On je obećao i Dodiku i narodu RS da će dati sve od sebe da Srbija u skladu sa Dejtonskim sporazumom pomogne i pomaže RS.\n“Mi smo Srbi, mi smo jedno i ne postoje hrvatski, bosanski, slovenački Srbi, već samo Srbi”, dodao je Dodik.\nPovodom Dana državnosti koji se danas obeležava u Srbiji, Vučić je rekao da Srbija nikada nikome nije pretila i da jedino što hoće je da srpski narod bude slobodan i da neće dozvoliti da bilo ko ruši srpska prava i slobode.\nBeograd Dodik Vučić\nVučić: Fabrika vakcina u Srbiji će biti u interesu celog regiona


Berisa Elvis 0 comments 23.11.2018\nPodgorica, Pres servis – Mladi Romi i Romkinje trebalo bi da budu više uključeni u donošenju odluka i politika koje se neposredno na njih odnose, a naročito u pogledu distribuiranja stipendija koje su predviđene Nacionalnom strategijom za socijalnu inkluziju Roma i Egipćana u Crnoj Gori.\nTo je, na okruglom stolu „Učešće mladih Roma i Romkinja na lokalnom nivou i regionalni indeks učešća mladih“, poručio izvršni direktor NVO Phiren Amenca, Elvis Beriša, ističući da je neophodno u što kraćem roku izraditi Pravilnik o distribuiranju stipendija mladih Roma i Romkinja.\n„Kao organizacija koja direktno ima komunikaciju sa mladima, bili smo u prilici da pratimo situaciju distribuiranja stipendija, koje su predviđene Nacionalnom strategijom za socijalnu inkluziju Roma i Egipćana u Crnoj Gori, gdje smo uočili nekoordinisano djelovanje u distribuiranju tih stipendija“, rekao je Beriša u PR Centru.\nOn je kazao da je ta organizacija uočila nedostatke afirmativnih akcija koje se, kako je precizirao, odnose na lakše upisivanje mladih Roma i Romkinja u srednje škole, davanjem dodatnih šest poena prilikom upisivanja.\n„Ova odluka nije adekvatna, obzirom da još uvijek imamo mlade ljude, čak i sa odličnim uspjehom koji imaju problema prilikom upisivanja onih smjerova za koje apliciraju, a samim tim su prinuđeni da kasnije upisuju neke druge smjerove, što dovodi do smanjenja motivacije za nastavkom školovanja“, rekao je Beriša.\nIzvršna direktorica NVO Prima, Aida Perović Ivanović, kazala je da se omladinske politike na nacionalnom nivou dobro razvijaju, što, kako je ocijenila, nije ravnomjerno njihovom razvoju na lokalnom nivou.\n„Počev od motivacije službenika i službenica koje su u kancelarijama za mlade ili savjetima za mlade, tamo gdje oni postoje, pa do činjenice koliko u praksi postoji implementiranje lokalnih akcionih planova za mlade, strategija i ključnih dokumenata i aktivnosti koje su nam važne da omladinska politika zaživi ili da javnost postane svjesna da mladi postoje“, rekla je Perović Ivanović.\nOna je rekla da je tokom treće godine implementacije regionalnog projekta „Omladinski fondovi za Zapadni Balkan i Tursku“, podržano tri organizacije koje se bave učešćem mladih i omladinskim politikama.\n„Jedna od podržanih organizacija je Phiren Amenca, a osim njih podržali smo i Kulturni centar iz Herceg Novog i Građanski kreativni centar sa Cetinja. Podrška koju smo im pružili je bila mentorska i finansijska, a njihovi projekti će trajati još godinu“, istakla je Perović Ivanović.\nIstraživačica na projektu, Aleksandra Gligorović, pojasnila je da je Indeks učešća mladih kreiran na osnovu političkog i ekonomskog učešća, kao i na osnovu njihove uključenosti u društvo, kojim je moguće procjeniti napredak u poslednje tri godine.\n„Što se tiče političkog učešća mladih, Crna Gora je u najboljoj poziciji, u odnosu na Srbiju, Makedoniju, Albaniju i Tursku. Procenat poslanika u Parlamentu 2017. je u porastu, u odnosu na prethodnu godinu. Međutim, u Crnoj Gori nemamo mlade ministre u Vladi, dok je broj zamjenika ministara u vladi na nivou direktora direktorata“, kazala je Gligorović.\nOna je rekla da, u pogledu ekonomskog učešća, u 2017. godini se bilježi smanjenje nezaposlenih mladih u Crnoj Gori.\n„Ukupno učešće samozaposlenih osoba u prvom kvartalu ove godine, ne ograničavajući se samo na mlade, bio je 18 odsto. Kada je u pitanju procenat odobrenih kredita mladima od Investiciono-razvojnog fonda, on se kreće od pet do osam odsto“, kazala je Gligorović.\nOna je navela da se, procenat mladih koji nisu zaposleni, u procesu obrazovanja ili treninga u Crnoj Gori smanjuje, a da je, kako je istakla, primjetna razlika između mladića i djevojaka.\n„U 2015. godine je taj procenat bio 23 odsto, dok je prošle godine pao na 20, međutim zabinjava činjenica da u ovoj kategoriji procenat osoba ženskog pola je u porastu“, navela je Gligorović.\nOna je kazala da su rezultati urađenog istraživanja o procentu mladih u organizacijama civilnog društva, pokazali da je u Crnoj Gori najveći broj mladih na pozicijama direktora, članova upravnih odbora.\n„Postoji prostor za grešku, iz razloga što nam nisu sve organizacije odgovorile na ovaj upitnik. One koje su nam odgovorile, kod njih je taj procenat veliki, ali jedan dio organizacija nije uopšte htio da da te podatke. Ovaj pozitivan trend u sektoru za mlade i one koji se bave mladima je za pohvalu“, rekla je Gligorović.\nPredstavnica Kancelarije za mlade u Podgorici u Sekretarijatu za kulturu, sport i mlade, Jasna Rakočević, rekla je da ta institucija aktivno sprovodi mjere poslednjih godinu dana u cilju veće inkluzije Roma i njihovog izjednačenog statusa sa ostatkom društva.\n„Kao polaznu osnovu imamo Akcioni plan za mlade koji je napravljen za 2014/2018. godinu i u svakom segmentu tog plana, postoji i određeni segment koji se odnosi samo na Rome. Zajedno sa predstavnicima romske populacije, pokušaćemo da u narednom periodu, taj Akcioni plan realizujemo, kao i mjere koje su nam zadate, kako bi njihov život u Glavnom gradu bio ljepši i prilagođeniji“, rekla je Rakočević.\nPredstavnica Zavoda za zapošljavanje Crne Gore, Nevena Šuković, saopštila je na evidenciji Zavoda početkom novembra ove godine registrovano 816 pripadnika Roma i Egipćana, a da su 52 odsto od tog broja činile žene.\n„Ako posmatramo obrazovnu i starosnu strukturu, možemo kazati da je više od 95 odsto tih ljudi nema zvanično zanimanje, što uveliko opredjeljuje mjere u koje Zavod može da ih uključi. Posmatrajući starosnu strukturu, skoro 50 odsto prijavljenih čine mladi od 15 do 30 godina, a preko 90 odsto njih su lica bez zanimanja“, kazala je Šuković.\nOna je ocijenila da je problem, na koji Zavod nailazi u radu sa Romskom populacijom, njihova motivacija da budu prijavljeni u evidenciju i da se uključe u postojeće programe.\n„Očekujemo podršku saradnika u socijalnoj inkluziji, koji su odnedavno postali dio našeg sistema u smislu da dolaze povremeno u naše prostorije, i da će imati svoje mentore koji će ih uvoditi u tehnologiju rada Zavoda“, rekla je Šuković.\nOna je kazala da su osobe romske populacije uključene u programe javnih radova i da se zapošljavaju na sezonskim poslovima, tokom čega, kako je navela, dobijaju priliku da makar na kraće vrijeme zasnuju radni odnos i povećaju radni potencijal.\n„Mladi Romi koji su u evidenciji, mogu se uključiti u program Obrazovanja osposobljavanja odraslih, koji im mogu pmoći da steknu stručnu kvalifikaciju za određeno zanimanje ili u program obrazovanja odraslih za sticanje neke stručne vještine“, navela je Šuković.\nOna je poručila da mladi Romi moraju težiti da završe formalno obrazovanje i da, sa mjerama koje im Zavod nudi, unapređuju vještine i znanja, socijalne i komunikacione vještine.\n„Zavod, kao institucija, kao i svi akteri na lokalnom nivou, i u široj zajednici, moraju se potruditi da se stvore povoljniji ambijent za zapošljavanje, da utičemo na poslodavce da smanje predrasude i da u većem broju zapošljavaju Rome. Održivo zapošljavanje mladih, a naročito mladih Roma, je budućnost svake zemlje“, istakla je Šuković.\nRomska aktivistkinja, Samanta Bajrami, kazala je da je prosječenje problem u romskoj populaciji koji iziskuje bolji angažman i zalaganje državnih institucija.\n„Državne institucije ne obraćaju pažnju na romsku dijecu kada ih ugledaju na ulicama kako prose. Takođe, i kada bi se prijavilo prosjačenje postoji problem, a to je nedostatak Prihvatnog centra, jer se djeca nakon svega vraćaju na ulicu, dok policija i Centar za socijalni rad kažu da su roditelji krivi“, rekla je Bajrami.\nOna je istakla da mladi Romi nakon završetka srednje škole, zbog predrasuda i diskriminacije koje doživljavaju u društvu, često gube motivaciju da nastave dalje školovanje.\n„Mladi Romi i Romkinjekinje "gube " motivaciju za fakultetskim obrazovanjem jer se ne mogu zaposliti u svojoj struci, već su prinuđeni da se zaposle u „Gradskoj čistoći“ ili da skupljaju sirovine, zbog nedostatka dokumentacije. Mnogi su napustili Crnu Goru jer su shvatili da će teško naći zaposlenje ovdje“, kazala je Bajrami.\nPredstavnik Romske organizacije mladih “Koračajte sa nama – Phiren amenca, Serđan Baftijari, najavio je da će ta nevladina organizacija u narednom periodu sprovesti trening za 20 mladih iz romske i neromske zajednice.\n„Mladi iz pet opština - iz Podgorice, Nikšića, Herceg Novog, Ulcinja i Berana će imati priliku da steknu više znanja o zagovaranju i lobiranju, i da kasnije osmisle inicijative za koje smatraju da treba da se pokrenu u njihovim lokalnim zajednicama, a naša organizacija će im biti mentor i pomagati im da ostvare te inicijative“, naveo je Baftijari.\nOkrugli sto „Učešće mladih Roma i Romkinja na lokalnom nivou i regionalni indeks učešća mladih“ održan je u okviru regionalnog projekta „Omladinski fondovi za Zapadni Balkan i Tursku“.\nProjekat je podržala Evropska unija kroz program IPA CSF, koji vodi Fondacija Ana i Vlade Divac, a na kom je NVO Prima partner i implementator u Crnoj Gori.\n02.08.2019 Berisa Elvis\n29.07.2019 Serdjan Baftijari\n05.07.2019 Serdjan Baftijari\nSjećanje na Porajmos (holokaust) Roma\nPhiren Amenca i CRINK dogovorili zajedničke aktivnosti\nNVO Phiren Amenca podnela urgenciju za rješavanje problema Roma u Baru\nSastanak NVO Phiren Amenca i OEBS-a


Stanje sigurnosti na području TK ocjenjeno zadovoljavajućim • fejm.ba\nStanje sigurnosti na području TK ocjenjeno zadovoljavajućim\nVlada Tuzlanskog kantona je usvojila Informaciju o stanju sigurnosti na području tog kantona za period januar – juni 2019. godine. Prema iznesenim pokazateljima u prvom polugodištu 2019.godine, može se konstatovati da je na našem kantonu došlo do smanjenja evidentiranih krivičnih djela u odnosu na isti period prošle godine za 3,25%.\nAko se posmatraju složeniji i teži oblici krivičnih djela, evidentno smanjenje broja krivičnih djela teških krađa, teških tjelesnih ozljeda, teških krivičnih djela protiv sigurnosti javnog prometa, nedozvoljenog držanja oružja ili eksplozivnih materija, posjedovanja i omogućavanja uživanja opojnih droga, ubistva, dok je povećan broj krivotvorenja službene isprave, nasilničkog ponašanja, neovlaštene proizvodnje i stavljanja u promet opojnih droga, nasilja u porodici, pronevjera u službi, navođenja na prostituciju, i dr.\nKada se radi o javnom redu i miru na području Tuzlanskog kantona tokom prvog polugodišta 2019. godine, može se konstatovati da su službenici policije evidentirali manji broj narušavanja javnog reda i mira za 8,4%, a broj počinjenih prekršaja također je manji za 8,4% u odnosu na posmatrani period prošle godine, što takođe upućuje na zaključak da je stanje zadovoljavajuće.\nU skladu sa Zakonom i počinjenim prekršajima sankcionisan je manji broj lica u narušavanju javnog reda i mira za 111 lica ili 10,2%, a također i broj učinilaca prekršaja manji je za 154 ili za 12,7%. Posmatrano po strukturi prekršaja, smanjen je broj prekršaja naročito drskog ponašanja, tuča i fizičkih napada, prosjačenja i sl., dok je izraženo povećanje prekršaja svađe vike i nepristojnog ponašanja, ostalih prekršaja po zakonu o javnom redu i miru, neovlaštena upotreba oružja, te odbijanja naređenja i omalovažavanja policijskih službenika. Tokom perioda januar – juni 2019.godine evidentirano je smanjenje broja saobraćajnih nezgoda u odnosu na isti period predhodne godine.\nAnalizirajući stanje sigurnosti, a u vezi sa boravkom većeg broja migranata u našem kantonu, Vlada Tuzlanskog kantona će putem svojih nadležnih organa u skladu sa zakonom, preduzeti sve potrebne mjere i aktivnosti kako bi se građani Tuzlanskog kantona osjećali sigurno, a migranti dobili tretman u skladu sa zakonom uz poštivanje najviših normi za zaštitu ljudskih prava. Današnjim zaključkom Vlada Tuzlanskog kantona je zatražila od viših nivoa vlasti da se u okviru svojih nadležnosti aktivno uključe u rješavanje pitanja migrantske krize, a od Ministarstva sigurnosti BiH da preduzme sve raspoložive mjere na sprečavanju ilegalnih prelazaka državne granice između Republike Srbije i Bosne i Hercegovine, gdje je evidentiran najveći broj ilegalnih ulazaka migranata u našu državu. Također od državnog ministarstva je zatraženo da iznađe mogućnost izmještanja Terenskog ureda Tuzla – Službe za strance iz užeg gradskog jezgra grada Tuzle na adekvatnu lokaciju, te da organizuje produženi rad službenika Terenskog ureda Tuzla, uključujući rad i u dane vikenda, kao i da efikasnije sprovede postupak deportacije migranata zbog kršenja zakona Bosne i Hercegovine.\nU proteklom periodu na području TK broj saobraćajnih nezgoda sa poginulim osobama veći je za 7 ili 63%, dok je broj poginulih lica veći za 5 ili 38,5%, u odnosu na posmatrani period prethodne godine. Broj saobraćajnih nezgoda sa povrijeđenim licima veći je za 4 nezgode ili 0,8%, dok je broj lica sa teškim tjelesnim ozljedama manji je za 17 lica ili 22,7%, a broj lica sa lakim tjelesnim ozljedama veći je za 32 lica ili za 4,5%. Broj saobraćajnih nezgoda sa materijalnom štetom manji je za 22 nezgode ili za 2,7%.\nSve ovo ukazuje na određene manje pozitivne promjene u odnosu na isti period protekle godine, te se može izreći da je ocjena stanja zadovoljavajuća.\nPovezane vijesti:Izdvojeno, MUP TK, stanje sigurnosti u tk, Vlada Tuzlanskog kantona\nVlada TK:Neophodno je pridržavanje mjera zaštite od zaraze korona virusom\nVlada TK: Rebalans Budžeta TK za 2020. godinu\nBogat program Međunarodnih književnih susreta Cum grano salis


Pentagon: Ako Rusi napadnu snage sirijske opozicije, kreće svetski rat! | Web-Tribune.com\nHome / TEMA DANA / Pentagon: Ako Rusi napadnu snage sirijske opozicije, kreće svetski rat!\nPentagon: Ako Rusi napadnu snage sirijske opozicije, kreće svetski rat!\n4. oktobra 2015.\tTEMA DANA 13 Comments\nAmerička agencija Associated Press objavila je da se – povodom ruskih avio-operacija u Siriji – u Pentagonu već razgovara o „mogućem korišćenju vojne sile radi zaštite sirijske opozicije koju SAD podržavaju“.\n„Zaštita“ bi bila aktivirana u slučaju njene pozicije postanu meta ruskih avio-udara.\nAR čak otkriva: u Pentagonu se već „procenjuju mogući rizici primene sile kojom bi se pariralo ruskim udarima“.\nIsta agencija je prenela i ovo rezonovanje neimenovanog zvaničnika iz vaojnog vrha u Vašingtonu: Ako Moskva počne da bombarduje Sirijce koji sarađuju sa SAD, a Vašington pošalje lovce da ih zaštite – to može dovesti do totalne konfrontacije između Rusije i SAD, što bi bilo potencijalna katastrofa koju administracija Baraka Obame želi da izbegne.\nMinistar odbrane SAD, Ešton Karter, odbio je pre neki dan da komentariše ovakvu mogućnost.\nPortparol Bele kuće Džoš Ernest – kome je traženo da odgovori na isto pitanje – rekao je da bi u tom slučaju odgovornost „ležala na Rusiji“\nPrevious PREDRATNO STANJE: Ruska ratna mornarica krenula u odbranu svoje vojne baze u Siriji!\nNext Bljerim Šalja: Potpisivanje sporazuma između Beograda i Prištine se očekuje 2016. godine, a to znači i međusobno priznavanje Kosova i Srbije!